Рәсәй һәм донъя яңылыҡтары - GTRK.TV — Новости Уфы и РБ\n14 декабря 2016 ГТРК «Башкортостан»\nБерләшкән Милләттәр Ойошмаһында Рәсәйҙең даими вәкиле Виталий Чуркин Алеппоны алыу буйынса операция тамамланды, тип белдерҙе. Хәрби хәрәкәттәр туҡталыу менән ҡаланы тергеҙеүҙә ярҙам кәрәк буласаҡ. Хәҙер махсус гуманитар акциялар башланырға тейеш. Берләшкән Милләттәр Ойошмаһы кимәлендә Алеппола тыныслыҡ тураһында килешелгәс тә, Төркиә Идлибта гуманитар лагерь ойоштороу тураһында хәбәр итте.\nРәсәйҙең халыҡтар Дуҫлығы ордены кавалеры Рекс Тиллерсон Американың һайланған президенты Дональд Трам тарафынан дәүләт секретары итеп тәғәйенләнде. 64 йәшлек Тиллерсон Ексен Мобил нефть компанияһы башлығы. Быйыл ул Санкт-Петербургта иҡтисади форумда ҡатнашҡан американ эшҡыуарҙарының береһе. Рекс Тиллерсон Рәсәйгә ҡарата индерелгән санкцияларға ҡаршы сығыш яһай.\n“Газпромнефть” компанияһы Ирандың милли нефть компанияһы менән хеҙмәттәшлек тураһындағы меморандумға ҡул ҡуйҙы. Уға ярашлы, Илам виләйәтендә Шангуле һәм Шишмә-Хуш ятҡылыҡтарын үҙләштерә башлау ҡарала. Рәсәй һәм Ирандың сауҙа-иҡтисади хеҙмәттәшлек буйынса даими комиссияһы ултырышы йомғаҡтары буйынса документҡа Рәсәйҙең энергетика министры Александр Новак һәм Ирандың нефть министры Биджан Зангане ҡул ҡуйҙы.\nБөтә донъяға билдәле булыу өсөн кешеләр нимә генә эшләмәй!? Франция спортсыһы Матье Бьяссон фристайлдың яңы төрөн уйлап тапҡан. Ул Альп тауынан төнөн янып тороусы саңғылар менән шыуып төшкән. Күреүегеҙсә, төнгө фристайлдың да спорт төрө булыуға мөмкинлеге бик ҙур.\n14 декабря “Автомобилдәрҙе махсус туҡталҡаларға оҙатыу һәм һаҡлаутураһындағы” законға үҙгәрештәр индереләсәк\n14 декабря Был көндәрҙә финанс баҙарындағы төп яңылыҡтар Татфондбанкка бәйле\nХәйерле иртә, Республика! - Сәхнәгә арналған ғүмер\nХәбәрҙәр - 13.11.18\nХәбәрҙәр - 12.11.18\nХәбәрҙәр - 09.11.18\nВести-24. Башкортостан - 09.11.18\nВрач-невролог – о причинах постоянной утомляемости и сонливости\nНовости культуры - 09.11.18\nБөгөн Өфө янында етди авария теркәлде\nҺәләк булыусылар тураһында хәбәр ителмәй. Йәрәхәтләнеүселәр бар. Ғәҙәттән тыш хәл урынына тиҙ ярҙам машиналары саҡыртылған. Дим биҫтәһе-Затон юлында бер юлы дүрт машина һәм автобус бәрелешкән. Юл ҡапланыу сәбәпле ҙур тығындар барлыҡҡа килгән. Авария сәбәбе әлегә билдәле түгел.\nРәсүл Ҡрабулатов үҙенең күркәм юбилейын билдәләй.\nЛегендар «Карауанһарай» төркөмө солисы, Башҡортостандың халыҡ артисы, Ш.Бабич исемендәге дәүләт йәштәр премияһы лауреаты Рәсүл Ҡарабулатов үҙенең күркәм юбилейын билдәләй. Ошо уңайҙан ул “Башҡортостан” концерт залында юбилей дуҫтарын йыйҙы. “Башҡортостан” дәүләт концерт залында энә төртөр ҙә...\nАмериканың Лос Анджелес ҡалаһында билдәһеҙ кеше кеше барҙа атыш ойошторған. Кәмтигәндә 11 кеше яраланған, һәләк булыусылар тураһында теүәл мәғлүмәт юҡ. Украина сәйәсмәндәре береһенән-береһе ахмағыраҡ белдереүҙәр яһай. Юғары рада депутаты, әйтейек, ҡышты тыйырға саҡырҙы. Уны башҡа депутаттарҙа...\nСираттағы эш сәфәре\nЯл көндәрендә республика етәксеһе төнъяҡ-көнсығыш райондарҙа эш сәфәре менән булды. Радий Фәрит улы Мәсетле һәм Салауат райондарында социаль һәм медицина объекттарыныү торошон тикшерҙе. Республика етәксеһе Дыуан районында 2020-се йылға тиклем ике яңы мәктәп төҙөргә ҡушты. Мәсетле районындағы “...\nСираттағы мәғлүмәтте “Яҡтыға” тип исемләргә мөмкин. Әммә һүҙ халыҡ яҙыусыһының бөйөк трилогияһы түгел, ә башҡала биҫтәләрендә йәшәгән кешеләренең егерме беренсе быуатта ҡараңғылыҡҡа ҡаршы көрәше тураһында. Яңы торлаҡ биҫтәһенә ике йыл элек күсенгән был балалар иртәле-кисле мәктәпкә ҡараңғы...\nБашҡортостандың экология министрының вазифаһынан китеүе ихтимал\nҺәр хәлдә бөгөн Республика етәксеһе Хөкүмәт премьер-министрынан был урынға икенсе кешене тәҡдим итергә ҡушты. Радий Фәрит улы министрлыҡтың тәбиғәт байлыҡтарына ҡарашы һәм уларҙы файҙаланыуҙы контролдә тотоуы менән риза түгел. Хәбәрсебеҙ Ғәзиз Лоҡманов беҙҙең студия менән тура бәйләнештә. Ғәзиз,...\nТорлаҡ файҙаланыу участкаһы Өфөләге күп ҡатлы йортта пандус ҡуйыуҙы фатир хужалары иңенә һалырға тәҡдим итә\nТорлаҡ файҙаланыу участкаһы Өфөләге күп ҡатлы йортта пандус ҡуйыуҙы фатир хужалары иңенә һалырға тәҡдим итә. Физик мөмкинлеге сикле бала тәрбиәләгән ғаилә иһә дөрөҫлөк эҙләй. Һигеҙ йәшлек Камила өлкәндәр ярҙамынан башҡа урамға сыға алмай. Ә дүрт мөйөшкә бикләнеп ултырыу бала ғына түгел, оло кешене...\nҠыйыҡ та юҡ, аҡса ла юҡ\nБлаговещен ҡалаһында 2008 –се йылдан алып күп ҡатлы йорт төҙөлөп бөтә алмай. Урындағы хакимиәт ун йыл был мәсьәләне хәл итә алмай. Мирсаяповтар ғаиләһе Благовещен ҡалаһында күп ҡатлы йорттан 2009-сы йылда фатир һатып алған. Яңы ҡыйыҡ өсөн улар ике бүлмәле фатирын һатҡан. Ун йыл үткән. Йәш ғаилә...\nТуҡтатырға ярамай йөрөргә\nНиһәйәт, Башҡортостан етәкселеге был һөйләмдә тыныш билдәһен ҡайҙа ҡуйырға һайланы. Йәмәғәт транспорты эшмәкәрлегендәге үҙгәрештәрҙе халыҡ төрлөсә ҡабул итте. Пассажирҙарҙың ҡайһылары туҡталыштарҙа оҙаҡ тороуға зарланды, икенселәре легаль булмаған ойошмаларҙың юҡ ителеүенә шатланды. Ә бына эшһеҙ...\nРеспубликаға тәүге һыуыҡтар килә\nСиноптиктар белдереүенсә, 11 ноябрь Башҡортостандың ҡайһы бер райондарында 25 градускаса һыуытасаҡ. Иртәгә епшек ҡар яуыуы, юлдарҙа боҙлауыҡ барлыҡҡа килеүе ихтимал. 11 ноябрь яуым-төшөм көтөлмәй. Ел төнъяҡ-көнсығыштан. Һауа теператураһы төнөн урыны менән -25 градусҡаса етәсәк, ти Башҡортостан...\nБашҡалабыҙҙа тағы ла бер спорт залы барлыҡҡа килде\nУны рәсми асыу тантанаһы Өфөнөң сауҙа-иҡтисад колледжында үтте. Көрәш, грэплинг, бокс. Яңы асылған спорт залында һәр кем үҙе өсөн кәрәкле спорт төрөн һайлай ала. Бындағы тренерҙар Башҡортостан, Рәсәй кимәлендә билдәлелек алған спортсылар. Спорт залын йыһазландырыуҙа инвесторҙар...\nМинистр яуап тота\nРеспубликала мохтаждарҙы дарыу менән тәьмин итеү яйға һалына. Һаулыҡ һаҡлау министрлығы граждандарҙың һәр мөрәжәғәтенә шәхсән яуап бирергә әҙер. Министр вазифаһын башҡарыусы Рафаэль Яппаров бөгөн “Башҡортостанда граждандар сәләмәтлеген һаҡлау тураһындағы закондың” үтәлеше буйынса Дәүләт Йыйылышы-...\nАмерика президенты Дональд Трамп юстиция министры, генераль прокурорҙы вазифаһынан бушатҡан. Һуңғы айҙарҙа Трамп экс-генераль прокурорҙың эшмәкәрлеген бер-нисә тапҡыр тәнҡитләгәйне. Конгресҡа һайлауға арналған матбуғат конференцияһында ул хакимиәттә үҙгәрештәр буласаҡ, тип тә белдергәйне. Силәбе...\nРеспублика етәксеһе чиновниктарҙы кешеләргә яҡыныраҡ булырға саҡыра\nКешеләргә сифатлы йәшәү шарттарын тыуҙырыу һәм уларҙы ишетә белеү чиновниктарҙың төп бурысы булырға тейеш. Был турала Республика етәксеһе Радий Хәбиров Өфө ҡалаһы һәм районы хакимиәттәре вәкилдәре менән осрашыуҙа белдерҙе.\nНи өсөн уҡыусылар ыҙа сигеп белем алырға мәжбүр?\nБлаговещен районы Яңы Благовещен ауылында юл булмау сәбәпле балалар инде бер ай уҡырға йөрөй алмай. Асыҡланыуынса, документ буйынса ауыл араларында юл бөтөнләй булырға тейеш түгел. Мәсьәлә нисек хәл ителер? Быйыл беренсе классҡа уҡырға барған ете йәшлек Малик Кобелевтың әсәһе хәҙер балаһын...\nДәғүәләр кире ҡағылды\nБашҡортостанда хеҙмәттәшен көсләүҙә ғәйепләнгән полиция хеҙмәткәрҙәренә бәйле яңылыҡ киң мәғлүмәт сараларының иғтибар үҙәгендә ҡала. Бөгөн республиканың юғары суды 51 йәшлек Эдуард Матвеевҡа ҡарата ҡарарҙы үҙ көсөндә ҡалдырҙы. Уның адвокаттары ике айға ҡулға алыуға дәғүә белдергәйне. Ул...\nБыл эшкә Республиканың төрлө уҡыу йорттары әүҙем ҡушылды. Тауыш биреүҙә һәр кем ҡатнаша ала. Бының өсөн бары тик ,,Великие имена. РФ,, сайтына инеп үҙегеҙгә оҡшаған шәхесте һайлау ҙа етә. Проекттың өсөнсө этабында беренселеккә сыҡҡан өс шәхесте атаясаҡтар. Тауыш биреүҙең финалы иһә, 8- се ноябрҙән...\nАналог телевидениеһы тарихҡа күсә\nКиләһе мәғлүмәт республикала йәшәүсе һәр кемгә ҡағыла. Тиҙҙән һәр йортта һәм фатирҙа телевизорҙар күрһәтмәй башлаясаҡ. Бындай хәлде булдырмаҫ өсөн иғтибар менән тыңлағыҙ. Быға тиклем эшләгән аналог телевидениеһы тарихҡа күсә һәм цифралы телевидение дәүере башлана. Хәҙер бушлай,сифатлы...\nБашҡорт теле көнө уңайынан интернет-конкурстар башланды\nСоциаль видеороликтар йәки плакаттар конкурсы башҡорт телен популярлаштырыуға йүнәлтелергә тейеш. Эштәр ике дәүләт телендә башҡарылырға мөмкин. Шулай уҡ башҡорт теле уҡытыусыларының, шул иҫәптән ветеран-уҡытыусыларҙың тормошо һәм эшмәкәрлеге тураһында видеороликтар ҡабул ителә. Уҡыусылар өсөн «...\nБөгөн Башҡортостан радиоһы 91 йыллығын билдәләй\nЗа кадром. 1927 йылдың 7-се ноябрендә Республиканың төрлө төбәктәрендә үҙәк майҙандарҙа, клубтарҙа урынлаштырылған репродукторҙарҙан тәүге тапҡыр “Өфө һөйләй” тигән һүҙҙәр яңғырай. Тәүге станция 8 ай тест режимында эшләй. Даими тапшырыуҙар иһә 1928 йылдың 1 авгусынан эфирға сыға. Йылдар үтеү...\nБөйөк Октябрь Социалистик революцияһы – егерменсе быуаттың артабанғы тарихҡа йоғонто яһаусы иң ҙур сәйәси ваҡиғаларының береһе. Иҫке стиль менән 25 – 26 октябрҙә, яңыса 7 − 8 ноябрь ҡораллы ихтилал ярҙамында Ваҡытлы хөкүмәт ҡолатылып, власҡа күпселеген большевиктар тәшкил иткән төркөм килә...\nТыуған төйәк мәҙәниәте\nИшембай районы Көҙән ауылында төҙөкләндерелгәндән һуң мәҙәниәт йорто асылды. Көҙән ауылын район кимәлендә танытҡан коллективтар хәҙер сығыштарға зауыҡ менән биҙәлгән бүлмәләрҙә әҙерләнә, сәхнәгә өр-яңы костюмдарҙа сыға, йыр-бейеүҙәрҙе башҡарғанда заманса тауыш йыһаздарын файҙалана. Бында барыһы 10...\nБашҡортостан ҡышҡы йылытыу миҙгеленә әҙер\nРеспублика башлығы вазифаһын башҡарыусы Радий Хәбиров Рәсәй хөкүмәтенең видеоселектор кәңәшмәһендә ҡатнашты. Унда төбәктәрҙең йылытыу миҙгеленә әҙерлеге, яғыулыҡ запасатары, энергетика объекттарының төҙөклөгө баһаланды. Хөкүмәт вице-премьеры Виталий Мутко билдәләүенсә, 2019 йылда торлаҡ-...\nБөйөк Британия һалым түләүселәрҙең 200 миллион евроһын террорсылар менән бәйле төркөмсәләргә ярҙам итеүгә йүнәлткән. Был турала лордтар палатаһы ағзаһы Каролина Кокс белдергән. Рәсәйҙең һәм Сүриәнең экстремистарға ҡаршы көрәшен дөрөҫ тип баһалағас, сәйәсмәндәр һәм киң мәғлүмәт саралары тәнҡит менән...


Рәсәй киноһы йылы уңайынан төбәктә Хәлисә һәм Марсэн Мөхәмәҙиевтар менән ижади осрашыу ойошторолдо // Мәҙәниәт | новости башинформ.рф\nРәсәй киноһы йылы уңайынан төбәктә Хәлисә һәм Марсэн Мөхәмәҙиевтар менән ижади осрашыу ойошторолдо\n12:00, 17 марта 2016 Мәҙәниәт\nӨФӨ, 2016 йыл, 17 март. /«Башинформ» мәғлүмәт агентлығы, Ләйлә Аралбаева/.\nНуриман районында Рәсәй киноһы йылына арналған сара уҙғарылды.\nРайон Мәҙәниәт йортоноң ҙур залына өлкән класс уҡыусылары, уҡытыусылар, мәҙәниәт хеҙмәткәрҙәре, һуғыш, хеҙмәт ветерандары һәм кино һөйөүселәр йыйылды.\nБашҡортостан Кинематографистар союзы рәйесе Фәрит Ғәбитов тамашасыларҙы Рәсәй киноһы йылы менән ҡотланы. Ул республикала киномарафон башланыуы, башҡорт киноһының үҫеше, ошо сәнғәттең йәмғиәт тормошонда ниндәй мөһим урын биләүе хаҡында һөйләне.\nТамашасылар Чехословакия Геройы, Ян Жижка исемендәге партизандар бригадаһы командиры Даян Мурзин тураһында «Ҡара генерал» тигән документаль фильм ҡараны. Һуңынан сценарий авторы — Нуриман районында тыуып үҫкән тележурналист, атҡаҙанған матбуғат һәм киң мәғлүмәт хеҙмәткәре Хәлисә Мөхәмәҙиева һәм ҡуйыусы-оператор, Рәсәй Кинематографистар союзы ағзаһы Марсэн Мөхәмәҙиев менән осрашыу булды. Улар фильмды нисек төшөрөүҙәре хаҡында һөйләне, тамашасыларҙың һорауҙарына яуап бирҙе.\nОсрашыуҙың икенсе өлөшө нуримандарҙың яҡташы Ғата Имаевҡа бағышланды. Ул 26 йыл Башҡортостан телевидениеһы студияһы директоры булып эшләгән. Тамашасылар иғтибарына Ғата Шәйхетдин улының «Өмөт» фильмы тәҡдим ителде. Имаевтың сценарийы буйынса төшөрөлгән кинотаҫмалар һәм тапшырыуҙар юғары наградаларға лайыҡ булған. «Сәскә ат, Башҡортостан» фильмы Мәскәүҙә инглиз теленә тәржемә ителгән, төрлө илдәрҙә күрһәтелгән.\n«Фильмды ҡарағандан һуң фекер алышыу ойошторолдо, — тип һөйләне Хәлисә Мөхәмәҙиева. — Башҡортостандың атҡаҙанған мәҙәниәт хеҙмәткәре Фәнил Ҡоҙаҡаев Ғата Имаев менән бергә эшләгән йылдары тураһында хәтирәләре менән уртаҡлашты. Режиссер, Башҡортостан юлдаш телеканалында барған «Эҙәрмән» тапшырыуы авторы Булат Кәримовтың сығышы тамашасыларҙа айырыуса ҡыҙыҡһыныу уятты. «Ул миндә тыуған яҡҡа, кешеләргә һөйөү тойғоһон тәрбиәләне», — тип һөйләне ул.\nОсрашыу аҙағында ирле-ҡатынлы Мөхәмәҙиевтар Нуриман районы музейына Ғата Имаевҡа арналған планшет бүләк итте (фотоһүрәттәр авторы — Марсэн Мөхәмәҙиев). Хакимиәт башлығы урынбаҫары Миләүшә Әхтәмйәнова ҡунаҡтарға халыҡ исеменән ҙур рәхмәт белдерҙе, урындағы композитор Миләүшә Имашева «Нуриманым» йырын башҡарҙы.\nТеги: кино,ижади осрашыу


Радий Хәбиров «Әсәлек даны» миҙалы тапшырҙы - Правительство Республики Башкортостан\n4 мартта Өфөлә Башҡортостан Башлығы Радий Хәбиров күп балалы ҡатын-ҡыҙҙарға «Әсәлек даны» миҙалын тапшырҙы. Тантаналы сара 8 март байрамы уңайынан ойошторолдо. Бүләкләнеүселәр иҫәбендә – уҡытыусылар, шәфҡәт туташтары, тәрбиәселәр, ашнаҡсылар һәм хужабикәләр. Төбәк етәксеһе уларҙы яҡынлашып килгән байрам менән тәбрикләне. Республикала бөтәһе 46 меңдән ашыу күп балалы әсә иҫәпләнеүен, ишле ғаиләләр һаны буйынса Башҡортостан Волга буйы федераль округында беренсе урынды биләүен һыҙыҡ аҫтына алды.\n- Һеҙҙең ғаиләләрҙә дөйөм алғанда 251 бала тәрбиәләнә. Уларҙың барыһы ла һау-сәләмәт, аҡыллы, бәхетле, яҡшы кешеләр, намыҫлы эшсәндәр булып үҫһен, – тине Радий Хәбиров. – Беҙ артабан да ауыл-ҡалаларыбыҙҙы төҙөкләндереүҙе һәм күркәмләндереүҙе дауам итербеҙ. Уларҙа балалар сифатлы белем алһын, аҡыллы һәм сәләмәт булып үҫһен, яратҡан һөнәрен тапһын, ныҡлы ғаилә ҡорһон өсөн яңы мәктәптәр һәм балалар баҡсалары, дауаханалар һәм поликлиникалар, мәҙәниәт һәм спорт үҙәктәре төҙөрбөҙ.


Эт йылынан нимә көтөргә? | Йәншишмә\nСысҡандар өсөн был йыл сағыу һәм һөҙөмтәле булмаҡсы. Эшегеҙҙә (уҡыуығыҙҙа) уңыштар көтөлә. Яңы һәләттәрегеҙ асылырға мөмкин.\nҮгеҙҙәргә шатлыҡлы һәм тыныс көндәр вәғәҙәләй. Шулай ҙа ялҡауланмағыҙ. Эттәр тырыштарҙы ярата. Яҡындарығыҙға ҡарата иғтибарлыраҡ булығыҙ.\nЮлбарыҫтарға сәләмәтлектәренә ҙур иғтибар бүлергә һәм спорт менән шөғөлләнергә кәңәш ителә. Үҙаллылыҡҡа ынтылығыҙ, йондоҙҙар – һеҙҙең яҡта.\nҠуяндарға (Бесәй) ижади асыштар өсөн ҡулай мәл. Үҙегеҙҙе тынысыраҡ тоторға өйрәнегеҙ. Ипләп кенә кешене тыңлағыҙ ҙа үҙегеҙсә эшләгеҙ. Күптән көткән мөхәббәтегеҙҙе осратырһығыҙ.\nАждаһаларға алдашырға ярамай. Сөнки был йыл хужаһына бөтөнләй оҡшамай. 2018 йыл һеҙгә яңы пландар, төрлө ҡыҙыҡлы идеялар бүләк итә. Ошоға үҙегеҙҙең тырышлығығыҙҙы ла ҡушһағыҙ, күп нәмәгә өлгәшерһегеҙ.\nЙыландарға тынысыраҡ булырға кәңәш ителә. Башлаған эшегеҙҙе аҙағынаса еткерергә өйрәнегеҙ. Һөйгәнегеҙ менән, ниһайәт, аңлашырһығыҙ. Һығылмалыраҡ булырға тырышығыҙ.\nАттар – егәрле хайуан. Тырышлыҡтарын күреп, йыл хужаһы уларҙың хеҙмәтен кәрәгенсә баһалар. Эргә-тирәгеҙҙәге кешеләрҙе дошманға һәм дуҫҡа бүлеп ҡарамаһағыҙ, элек күңелегеҙ ятмаған кешеләр менән дә уртаҡ тел табырһығыҙ.\nҠуй (Кәзә) йылында тыуғандарға ла Эт уңыштар вәғәҙәләй. Тик нервы системаларығыҙҙы тәртипкә килтерегеҙ. Талаш-тартышҡа юл ҡуймағыҙ.\nМаймылдарға белемдәрен арттырыу, сит телдәр өйрәнеү, төрлө курстарға йөрөү өсөн ҡулай ваҡыт. Һеҙҙең өсөн уңышлы йыл. Тик күңел асыу, байрам итеүҙәрҙе ҡыҫҡартырға тура киләсәк.\nӘтәстәргә үҙҙәренең йылы үтһә лә, 2018 йылда уңыштар юлдаш буласаҡ. Һаулығығыҙға ғына иғтибар бүлергә тура киләсәк. Мөмкинлегегеҙ булһа, шифаханала ял итеп алыу ҙа зыян итмәҫ.\nЭттәрҙең үҙҙәре өсөн йыл бик һәйбәт килмәксе. Яңы һәләттәре асыласаҡ. Тик башлаған эшегеҙҙе аҙаҡҡа ҡалдырмағыҙ. Һеҙ бит быны яратмайһығыҙ. Үҙегеҙҙең йылығыҙҙа булған мөмкинлектәрҙе ҡулығыҙҙан ысҡындырмаҫҡа тырышығыҙ.\nСусҡалар өсөн йыл сағыштырмаса тыныс буласаҡ. Бөтә үтенгән кешегә ярҙам итергә ашыҡмағыҙ. Тоғро иптәш, яҡлаусыға ла мохтаж саҡтарығыҙ булып китер. Мөхәббәттә уңырһығыҙ. Ҡайһы саҡта яҡындарығыҙ килешеп бөтмәһә лә, үҙ һүҙегеҙҙә ныҡ тороғоҙ.\nЯҡшембәттән – яҡшы кәйеф менән! »


Федераль именлек хеҙмәте Мәскәүҙә Украина оборона министрлығы разведкаһының баш идаралығы офицеры Роман Сущенконы ҡулға алды. Ул Рәсәйҙә шпионлыҡ эшмәкәрлеге алып барыуҙа ғәйепләнә. Үҙәк матбуғат саралары хәбәр итеүенсә, Роман Сущенко шпионлыҡ акцияһын ойошторған ваҡытта тотола. Уның дәүләт серенә ҡараған Рәсәйҙең милли гвардияһы һәм Ҡораллы көстәр тураһында мәғлүмәт йыйыу менән шөғөлләнеүе билдәле. Украина разведкаһы иһә ҡулға алыныусының үҙ хеҙмәткәре булыуын кире ҡаҡҡан.\n«Новосибирск - Санкт-Петербург» самолетында 30 йәшлек пассажир һәләк булған. Ҡатын үҙен насар тоя башлағас борт командиры мәжбүри рәүештә һауа судноһын Пермь аэропортында ултыртырға ҡарар итә. Әммә ерҙә көтөп торған табиптар уға ярҙам ҡулы һуҙып өлгөрмәй. Тикшере барышында мәрхүмәнең яман шеш менән ауырыуы асыҡланған.\nФизиология һәм медицина өлкәһендәге Нобель премияһына Япониянан Ёсинори Осуми лайыҡ булды. Ул күҙәнәктәрҙең юғалыу механизмын өйрәнгән. Арбуйлы премияға быйыл 273 ғалим дәғүә иткән. Япония биологы үҙ тикшереүҙәрендә аутофагия һөҙөмтәһендә аҡһымдарҙың үҫеш кимәле түбәнәйеүен, йәғни эске күҙәнәктәрҙәге сүп-сарҙың юҡ булыуын һәм йәшәреү сәбәптәрен асыҡлаған. Бүләкләү тантанаһы яҡын көндәрҙә Норвегияның баш ҡалаһында үтә. Нобель премияһының күләме 1 миллион доллар самаһы тәшкил итә.\nИспанияның Таррагона ҡалаһында кешеләрҙән башня төҙөү буйынса үҙенсәлекле ярыштар үтте. Ике йыл һайын ойошторолған бәйге Каталония халҡында айырыуса ҙур ҡыҙыҡһыныу уята. Шуға ла сараны ҡарарға меңдәрсә көйәрмән йыйыла. Ҡағиҙәләргә ярашлы, ҡатнашыусы командалар иң бейек һәм ҡатмарлы башня төҙөүҙә ярыша. Һөҙөмтәлә 500 кешенән торған коллектив 10 ҡатлыҡ башня менән беренсе урын яулаған.\nПортугалия йыйылма командаһы футболсыһы Криштиану Роналду Лиссабонда шәхси ҡунаҡханаһын асҡан. Дүрт йондоҙло отель 82 урынға иҫәпләнгән. Был спортсының икенсе күсемһеҙ милеге. Әлегә көндә уның үҙе тыуып үҫкән Фуншал ҡалаһында ла ҡунаҡтар өсөн йорто уңышлы эшләй. Киләсәктә футболсы Мадрид менән Нью-Йоркта ла заманса отелдәр асырға иҫәп тота.


Организаторы конкурса — Министерство культуры Республики Башкортостан, Башкирская республиканская специальная библиотека для слепых при поддержке муниципальных библиотек, творческих объединений и общественных организаций, работающих с детьми-инвалидами и их семьями.\nБашҡортостанда инвалид балалар араһында Мостай Кәрим тыуыуына 100 йыл айҡанлы «Башҡортостан! Һин иманым минең» Республика ижади конкурс үткәрелеү хаҡында иғлан ителде.\nКонкурста Башҡортостан Республикаһы территорияһында үҙ өйөндә йәки дөйөм белем биреү, коррекцион учреждениеларҙа 7 йәштән алып 18 йәшкә тиклемге инвалид булған урта һәм оло йәштәге мәктәп балалар; инвалид балалары булған ғаилә ағзалары ҡатнаша ала. Конкурсҡа 7 йәштән алып 18 йәшкә тиклемге инвалид булған урта һәм оло йәштәге мәктәп балаларының үҙ-аллы йәки коллектив эштәре ҡабул ителә.\nКонкурс материалдарын өс номинация буйынса тапшырырға була:\n1) «Минең Мостай Кәрим» номинацияһы: конкурсҡа Мостай Кәрим әҫәрҙәре буйынса инша, нәҫер, хикәйә (шиғри йәки сәсмә әҫәр формаһында) ҡабул ителә.\n2) «Мостайҙың тере һүҙе» номинацияһы: конкурсҡа мультимедиа продукттары ҡабул ителә: буктрейлерҙар (ирекле нәфис формала Мостай Кәримдең китабы (китаптары) хаҡында һөйләгән ҙур булмаған видеороликтар йәки Мостай Кәрим әҫәрен шиғри йәки сәсмә әҫәр формаһында уҡып күрһәтеү, конкурс темаһы буйынса төрлө форматтағы презентациялар ҡабул ителә.\n3) «Мостайға тылсымлы юл» номинацияһы: конкурсҡа темаға ярашлы Мостай Кәримдең яратҡан китабын файҙаланып йәки уның әҫәрҙәре мотивтары буйынса үҙ ҡулдары менән эшләнгән тактиль китап ҡабул ителә.\nКонкурс үткәреү осоро - 2019 йылдың 1 августтан алып 15 ноябргә тиклем. Конкурс дүрт этапта үтәсәк.\nI этап — 2019 йылдың 1 августтан 10 сентябргә тиклем конкурс материалдарын ҡабул итеү;\nII этап — 2019 йылдың 11-се сентәбрҙән 20-һенә тиклем.\nIII этап — 2019 йылдың 21 сентябрҙән 31 октябргә тиклем жюри ағзаларының конкурсҡа ебәрелгән эштәргә билдәләр ҡуйыу.\nIV этап — 2019 йылдың 1-се ноябренән 15-нә тиклем конкурста ҡатнашыусыларҙы һәм еңеүселәрҙе тәбрикләү тантанаһын үткәреү.\nКонкурс материалдары 2019 йылдың 1 августтан 10 сентябргә тиклем Һуҡырҙар өсөн Республика махсус китапханала ҡабул ителә, адресы: 450077, Өфө, Киров ур., 47-се йорт, йәки электрон элемтәнең ике адресының береһенә ебәрергә була: zam@brsbs.ru, metod@brsbs.ru.\nКонкурсты ойоштороусылар – Башҡортостан Республикаһы мәҙәниәт министрлығы, муниципаль китапханалар булышлығында Һуҡырҙар өсөн Республика махсус китапхана, инвалид балалар һәм уларҙың ғаиләләре менән эш итеүсе ижади берекмәләр һәм йәмәғәт ойошмалары.


Ижтимағи диалогтар мөһим » «Йәшлек» гәзите | Газета «Йәшлек»\nГазета "Йәшлек" » Йәмғиәт » Ижтимағи диалогтар мөһим\n24.08.2010 Ижтимағи диалогтар мөһим\n«Берҙәм Рәсәй» сәйәси партияһының Башҡортостан төбәк бүлексәһе тарафынан үткәрелгән «Модернизацияның төбәк аспекттары: яңы кешеләр, яңы ҡарарҙар» тигән кадрҙар форумы сиктәрендә РФ Президенты Хакимиәте етәксеһенең беренсе урынбаҫары Владислав Сурковтың һәм «Берҙәм Рәсәй»ҙең генераль советы президиумы секретары Вячеслав Володиндың партияның Волга буйы федераль округындағы төбәк бүлексәләре сәйәси советтары секретарҙары менән осрашыуы булды. Унда Башҡортостан Президенты Рөстәм Хәмитов ҡатнашты. Осрашыуҙа илдәге социаль-иҡтисади үҫештең көнүҙәк мәсьәләләре, шулай уҡ алдағы һайлауға әҙерлек тикшерелде.\nРәсәй Президенты Хакимиәте етәксеһенең беренсе урынбаҫары Владислав Сурков, «Башҡортостан Республикаһының сәнәғәт һәм инновация потенциалы: сәнәғәттең яңы технология базаһын булдырыу» секцияһы ултырышында ҡатнашып:\n– Сәнәғәтте модернизациялау – беҙҙең уртаҡ етди бурысыбыҙ, – тип билдәләне. – Үҫеш алған иҡтисадтан башҡа илебеҙҙә инновация үҫеше мөмкин түгел. Бөгөнгө, илебеҙҙә тормош кимәле уртаса булған категорияға ингән шарттарҙа, ватаныбыҙҙа уникаль продукция булдырыу беҙҙең өсөн мәсьәләне хәл итеүҙең берҙән-бер юлы булып тора. Юғары кимәлгә ирешеү өсөн аҡыллы булыу ҙа кәрәк. Ә бының өсөн үҫеш талап ителә.\nФәнгә ярҙам итеү ҙә еңел эш түгел, сөнки фәнни идеяларҙың барыһы ла тормошҡа ашырылмай. Әммә дәүләт был эш менән шөғөлләнергә тейеш. Бөгөн талантлы ғалим, студент, белгес булыу яҡшы. Дәүләт һәм йәмғиәттең уларға ихтыяжы бар. Юғары мәктәпкә килгәндә, белем биреү сифатын күтәрергә кәрәк. Йәштәрҙе иҡтисадҡа, уйлап табыуҙарҙы коммерциялаштырыуға өйрәтеү зарур.\nҺүҙен йомғаҡлап, Владислав Сурков:\n– Беҙ Рәсәйҙе бай, көслө, алдынғы ил итеп күрергә теләйбеҙ, – тине.\nОсрашыу барышында юғары ҡунаҡ республикала хәлдең тотороҡло булыуын билдәләп үтте һәм Рөстәм Хәмитовҡа уңышлы эшмәкәрлек теләне.\n– Беҙ бындай форматта – кадрҙар форумы сиктәрендә беренсе тапҡыр осрашабыҙ, – тине Вячеслав Володин. – Бөтә ил, уның субъекттары өсөн модернизациялау, «Стратегия – 2020» мәсьәләләре ҡаралған ижтимағи диалогтар бик мөһим. Бындай партия форумдары республикала тағы ла йышыраҡ үткәрелер, тип ышанам.\nБР Президенты Рөстәм Хәмитов кадрҙар форумы Өфөлә үткәрелгән өсөн «Берҙәм Рәсәй» партияһы етәкселегенә рәхмәтен белдерҙе.\nР. БАҘЫҡОВ фотоһы.


Мөғжизәме әллә осраҡлы хәлме?\nБүздәк районында йәшәүсе ханым тауыҡ һарайында сәйер йомортҡа тапҡан. Йомортҡа көрән төҫтә. Уның тышында ғәрәп хәрефтәренә оҡшаған яҙыуҙар бар. Ханым табылдыҡты Өфөлә йәшәүсе апаһына ебәргән. Ул үҙ сиратында йомортҡаны ғәрәп телен белгән дин әһелдәренә күрһәтергә булған. Суфия Ахунова табылдыҡты мөғжизә тип һанай. Сөнки тауыҡ йомортҡаһы мосолман календаре буйынса тап рамаҙан айының беренсе көнөндә һалынған.\nХәсән Ғафуров, Өфөнөң беренсе йәмиғ мәсете уҡытыусыһы: «Һуңғы арала ошоға оҡшаш күренештәҙре йыш күҙәтергә була. Мәҫәлән, Дағстанда бер сабыйҙың аяғында Ҡөрьән аяттары асыҡ сағылды. Аллаһы Тәғәлә бындай мөғжизәләр ярҙамында беҙгә нимәлер еткерергә теләй тип уйлайым. Йомортҡа - яңы тормош билдәһе. Бәлки беҙҙе киләсәктә мөғжизәләргә бай тормош көтәлер».


Кешене күркәм итеүсе ун сифат (№3, 2018)\n28 Июль 2018, 14:28\nКеше үҙ-үҙенә ышана икән, тирә-йүндәгеләр быны тоя, уны нигеҙһеҙ тәнҡит, ахмаҡ иҫкәрмәләр, көнсөллөклө төрттөрөүҙәр менән һындырып булмай...\n“Кейемеңә ҡарап ҡаршылайҙар, аҡылыңа ҡарап оҙаталар” тиҙәр халыҡта. Ысынлап та, тирә-йүндәгеләр башта тышҡы ҡиәфәткә иғтибар итә. Ә башҡа һыҙаттар менән нисек һуң: аҡыл, амбициялар, мәрхәмәтле йөрәк, рух көсө, саялыҡ? Йыш ҡына тышҡы ҡиәфәт алдашыусан була. Үҙебеҙгә һалған, үҙебеҙҙә тәрбиәләгән сифаттар әҙәм балаһын тышҡы ҡиәфәткә ҡарағанда нығыраҡ биҙәй шул. Йәғни күркәмлек – ул…\n1. Үҙ-үҙеңә ышаныусанлыҡ\nКеше үҙ-үҙенә ышана икән, тирә-йүндәгеләр быны тоя, уны нигеҙһеҙ тәнҡит, ахмаҡ иҫкәрмәләр, көнсөллөклө төрттөрөүҙәр менән һындырып булмай. Ә көслө рухлы кеше күпкә өлгәшә. Үҙ-үҙеңә, үҙ мөмкинлектәреңә ышаныу туҡтауһыҙ үҫешкәндә, камиллыҡҡа ынтылғанда нығына.\n2. Тойоусанлыҡ, һиҙгерлек\nҠатын-ҡыҙҙың тойоусанлығы күп нәмәнән тора: уның донъяны ҡабул итеүе нисек, башҡаларға һәм ваҡиғаларға ниндәй мөнәсәбәт күрһәтә, үҙ тәнендә үҙен нисек тоя?.. Ир-аттың тойоусанлығы – уның хәстәрлек күрһәтә белеүендә. Ҡыҫҡаһы, үҙеңдең эске матурлығыңды күрһәтә белеү мөһим.\n3. Мәрхәмәтле йөрәк\nКүп кешеләр үҙ яғын ғына ҡайыра, файҙа, табыш эҙләй. “Һин – миңә, мин – һиңә” принцибы кешеләрҙе һуҡыр һәм һаңғырау итә. Ә бер нәмәгә лә өмөт итмәй, эскерһеҙ рәүештә изгелек ҡылғандар донъяны күркәм итә. Улар таҙа, бәхетле һәм һөйкөмлөләр.\n4. Юмор тойғоһо\nҺәммәбеҙгә лә матур, аҡыллы, урынлы, тыйнаҡ итеп шаярта белгән кешеләр оҡшай. Улар кәйефте күтәрә ала. Был да ҡыҙыҡлы шәхес була белеү күрһәткесе, креативлыҡ, һәр компанияла уңышҡа өлгәшеү сараһы.\nМәктәптә, институтта алған белем хаҡында һүҙ бармай бында. Тормошҡа айыҡ ҡараш, фекерләй белеү, асыҡ зиһенле булыу, башҡаларҙың фекеренә ихтирам менән ҡарау, һәр ваҡыт үҫешкә һәм яңылыҡҡа ынтылыу.\n6. Телмәр оҫталығы\nКешенең һөйләү оҫталығына ҡарап, уның хаҡта фекер төйнәйәсәктәр. Шуға ла ораторлыҡ һәләтен үҫтереү мөһим. Үҙ фекерен асыҡ, аныҡ итеп еткерә алған кеше һәр ваҡыт күркәм булып күренә. Телмәрҙә һүгенеүҙе, тупаҫ һәм паразит һүҙҙәрҙе ҡулланмау яҡшы. Телмәр дөрөҫ төҙөлһә, мотлаҡ уңыш йылмаясаҡ. Ундайҙар менән һөйләшеү алып барыуы рәхәт буласаҡ.\n7. Тыңлай һәм ишетә белеү\nМоғайын, һәммәһенең дә уларҙың тыңлай белмәүе сәбәпле, аралашырға теләмәгән таныштары барҙыр. Улар бүлдерә, кәрәкһә кәрәкмәһә лә үҙҙәренекен әйтеп ҡуйырға тырыша. Ҡыҙыҡһыныусан һәм ҡыҙыҡлы әңгәмәләшсе булырға өйрәнеү, дуҫтарса, изгелекле мөнәсәбәттәр ҡора белеү мөһим.\n8. Булғандың ҡәҙерен белеү\nБулғаны менән ҡәнәғәт түгелдәр, әммә хәлде үҙгәртеү өсөн үҙеңде үҙгәртергә кәрәклеген аңламаусылар һәм хыял менән генә йәшәп, уны ысынбарлыҡ итергә тырышмаусылар ҙа бар. Ысынында иһә, булғандың ҡәҙерен белеп, уны ишәйтеп, хыялдарҙы тормошҡа ашырырға өйрәнеү ҙә кешене күркәм итә.\n9. Намыҫлылыҡ һәм тоғролоҡ\nБерәү ҙә алдаҡсыларҙы һәм ҡурҡаҡтарҙы яратмай. Башҡаларҙы ла, үҙебеҙҙе лә алдамайыҡ. Ҡырын эш ҡырҡ йылдан һуң да беленә. Эйе, дөрөҫөн әйтә белеү өсөн ҡыйыулыҡ талап ителә. Ә инде тоғролоҡҡа килгәндә, яҡындарығыҙҙға хыянат итеү килешкән эш түгел. Яратҡан кешеңә хыянат итеү – үҙеңә хыянат итеү.\n10. Һәр кемдең үҙенә генә хас үҙенсәлеге\nКемгәлер оҡшарға тырышыу, башҡаларҙың стилен ҡабатлау – күптән инде модала түгел. Уникаль булырға, үҙеңде яратырға, үҙенсәлегеңде тойорға, мода артынан ҡыумаҫҡа, үҙ зауығыңа таянырға – бындай сифатҡа эйә шәхестәр менән һәр ваҡыт һоҡланғы килә. Үҙ өҫтөнлөктәрен аңлаған кеше башҡаларҙы үҙенә ылыҡтыра ла. Шуға ла үҙеңдең йөрәгеңде тыңлап йәшәү мөһим.\nЭйе, тышҡы ҡиәфәт менән генә күркәм булып та, уға оҙаҡ һоҡланып та булмай. Әммә үҙ шәхесебеҙҙең аңлатып булмаҫлыҡ арбау көсө – ул мәңгелек. Әлбиттә, күркәмлек үрҙә атап үткән сифаттар менән генә тамамланмай. Камиллыҡтың сиге юҡ. Донъяға яралыуыбыҙ, ниндәй тәндә тыуыуыбыҙ, буй-һыныбыҙ, йөҙ-һыҙаттарыбыҙ Илаһи көстөң беҙгә ҡарата булған бүләге икән, ти. Әммә беҙ үҙебеҙҙе үҙебеҙ тыуҙырырға тейеш. Ғөмүмән, уйлап ҡараһаң, әҙәм балаһы туҡтауһыҙ тыуа, туҡтауһыҙ тыуҙыра: уйҙарын, хыялдаын, ҡылыҡтарын, ниәттәрен...


Төбәктә 20 градусҡаса йылыта һәм көслө ел сыға // Йәмғиәт | новости башинформ.рф\nТөбәктә 20 градусҡаса йылыта һәм көслө ел сыға\n7:08, 20 апреля 2017 Йәмғиәт\nТөбәктә 20 градусҡаса йылыта һәм көслө ел сыға Фото: Олег Яровиков\nӨФӨ, 2017 йыл, 20 апрель. /«Башинформ» мәғлүмәт агентлығы, Ксения Калинина/. Башҡортостанда 20 градусҡаса йылыта һәм көслө ел сыға. 20 апрелдә көндөң аяҙлы-болотло булыуы көтөлә, тип хәбәр итә Рәсәй Ғәҙәттән тыш хәлдәр министрлығының Башҡортостан буйынса баш идаралығы, республиканың гидрометеорология һәм тирә-яҡ мөхит мониторингы идаралығы мәғлүмәттәренә һылтанып. Урыны менән бер аҙ ямғыр яуасаҡ. Ел төньяҡ-көнсығыштан көньяҡ-көнсығышҡа күсеүсән, секундына 7-12 метр. Көндөҙ көсәйгәндә секундына 22 метрға етеүе мөмкин. Һауа температураһы төндә -2,+3, көньяҡта +8, көндөҙ +10,+15, көньяҡта +20 градус тәшкил итәсәк.\nҠотҡарыусылар хәбәр итеүенсә, төндә һәм иртәнсәк юлдарҙың ҡайһы бер участкаларында томан төшөүе, 500 метрғаса күреү мөмкинлеге фаразлана.\nҒәҙәттән тыш хәлдәр министрлығы граждандарға электр линиялары, ағастар һәм реклама таҡталары тирәһенән алыҫыраҡ йөрөргә кәңәш итә.\n«Йәйәүлеләр, урамда һәм юл аша сыҡҡанда иғтибарлы булығыҙ. Водителдәрҙең тиҙлек режимын үтәүҙәре һорала. Юлдарҙа иғтибарлы һәм һаҡ булығыҙ. Көслө ел иҫкәндә электр тапшырыу линиялары аҫтында тороу һәм өҙөлгән электр сымдарына яҡын барыу ғүмер өсөн хәүефле», — тип граждандарға мөрәжәғәт иттеләр ведомствола.\nДауыл осоронда электр селтәрҙәре һәм ҡорамалдарҙың, йәшәгән йорттарҙа йылытыу мейестәренең торошон тикшерергә, эске һәм тышҡы янғынға ҡаршы һыу тәьминәтенең, телефон элемтәһенең төҙөклөгөн булдырырға, янғынға ҡаршы кәрәкле инвентарь әҙерләргә кәңәш ителә.\nТеги: Ғәҙәттән тыш хәл министрлығы,иҫкәртеү


Алимент түләмәүселәргә ҡарата ҡәтғи саралар күреләсәк | ГТРК «Башкортостан» — Новости Уфы и РБ\nАлимент түләмәүселәргә ҡарата ҡәтғи саралар күреләсәк.\nУларҙы енәйәти яуаплылыҡҡа тарттырыу, дәүләт хеҙмәттәре күрһәтеүҙе туҡтатыу, торлаҡтарын тартып алыу ҡарала. Быйыл Башҡортостанда алимент буйынса 730 миллион һум бурыс ҡапланған. Быға өлгәшеүҙә суд приставтарының да роле бар. Һөҙөмтәлә алиментсылар һаны һуңғы 3 йылда 6 меңгә кәмене тип хәбәр итәләр ведомствонан. Шулай ҙа бөгөнгә үҙ балаһына аҡса түләүҙән ҡасып йөрөгән 24 мең атай бар. Эш хаҡы буйынса бурыстар, һалымдарҙан тайпылыу кеүек закон боҙоуҙарҙы ла ошо хеҙмәт вәкилдәре иҫкәртә һәм киҫәтә.


Уҡытыусыларҙы дәртләндереүгә Башҡортостанға 7 миллион һум бүленгән // Сәйәсәт | новости башинформ.рф\nУҡытыусыларҙы дәртләндереүгә Башҡортостанға 7 миллион һум бүленгән\n10:52, 11 февраля 2014 Сәйәсәт\n2014 йылда яҡшы уҡытыусыларға аҡсалата дәртләндереүҙе түләргә Башҡортостан ете миллион һум аласаҡ. Федераль бюджеттан субсидияларҙы бүлеү тураһындағы тейешле бойороҡҡа Рәсәй Хөкүмәте Премьер-министры Дмитрий Медведев ҡул ҡуйҙы.\nАҡсалата түләү уҡытыу һәм тәрбиәләү эшмәкәрлеген, уҡытыусыларҙың ижади һәм профессиональ потенциалын дәртләндереүгә йүнәлтелгән.\nБилдәләнгән субсидиялар «Мәғариф» өҫтөнлөклө милли проектын тормошҡа ашырыу сиктәрендә 2006 йылдан алып бирелә. 2014 йылда 200 мең һум күләмендә аҡсалата дәртләндереүҙе иң яҡшы бер мең уҡытыусы аласаҡ. Башҡортостанда наградалар 35 педагогҡа тапшырыласаҡ.\nАҡсалата дәртләндереү конкурс һөҙөмтәләре буйынса түләнәсәк. Конкурсты үткәреү тәртибе һәм иң яҡшы уҡытыусыларҙы һайлау конкурсы критерийҙары Рәсәй Мәғариф министрлығы тарафынан билдәләнгән. Конкурсты үткәреүҙең төп принциптары – билдәлелек, асыҡлыҡ һәм уҡытыусылыҡ эшмәкәрлегендә стажы өс йылдан да кәм булмаған уҡытыусыларҙың унда ҡатнашыуы өсөн тигеҙ мөмкинлектәр булдырыу.\nТеги: федераль субсидиялар,белем биреү


19 июнь — Башҡорт Википедияһы\n19 июнь Викимилектә\n19 июнь — григориан стиле буйынса йылдың 170-се (кәбисә йылында 171-се) көнө. Йыл аҙағына тиклем 195 көн ҡала.\nБалалар футболы көнө.\nАҠШ: Сәғәт көнө.\nВенгрия: Бойондороҡһоҙлоҡ көнө.\nКувейт: Бойондороҡһоҙлоҡ көнө.\nҠырғыҙстан: Һыу хужалығы хеҙмәткәрҙәре көнө.\n1910: АҠШ-тың Вашингтон штатындағы Спокан ҡалаһында тәүге тапҡыр «Атайҙар көнө» билдәләнә.\n1910: АҠШ хөкүмәте илдең барлыҡ пассажир караптарына радиоҡорамалдар ҡуйырға күрһәтмә бирә.\n1920: РСФСР Халыҡ Комиссарҙары Советы Наҙанлыҡты бөтөрөү буйынса Бөтә Рәсәй Ғәҙәттән тыш комиссияһын ойоштора.\n1970: Хәҙерге «Транснефть-Урал» йәмғиәтенең Черкассы нефть үткәргес идаралығы эшләй башлай.\n2010: Мәскәү метрополитенының Люблин—Дмитров йүнәлешендә «Достоевский» һәм «Марьина Роща» станциялары асыла.\nДенисов Евгений Тимофеевич (1930), ғалим-физик-химик. Башҡорт дәүләт университетының химик кинетика кафедраһын ойоштороусыларҙың береһе һәм 1969—1971 йылдарҙа ошо кафедра мөдире. Химия фәндәре докторы (1966), профессор (1970). Рәсәй Федерацияһының атҡаҙанған фән эшмәкәре (2001). Сығышы менән Калуга ҡалаһынан.\nҠоҙаяров Ринат Ғабдулхаҡ улы (1940), ғалим-инженер-механик. 1970 йылдан Өфө авиация институты һәм Өфө дәүләт авиация техник университеты уҡытыусыһы. Техник фәндәр докторы (2003), профессор (2006). СССР-ҙың уйлап табыусыһы (1983). Сығышы менән хәҙерге Ҡаҙағстандың Алматы ҡалаһынан.\nШәрипов Валерий Мөхәмәт улы (1945), хеҙмәт ветераны, йәмәғәт эшмәкәре. Башҡортостан Республикаһының һуғыш, хеҙмәт, Ҡораллы Көстәр һәм хоҡуҡ һаҡлау органдары ветерандарының (пенсионерҙарының) йәмәғәт ойошмаһы рәйесе. Башҡортостан Республикаһының алтынсы саҡырылыш Дәүләт Йыйылышы — Ҡоролтай депутаты. Сығышы менән Өфө ҡалаһынан.\nПустова Нина Ивановна (1950), хеҙмәт ветераны. 1968—2005 йылдарҙа хәҙерге «Газпром Нефтехим Салауат» предприятиеһы лаборанты. Башҡортостандың атҡаҙанған химигы.\nКазакова Оксана Борисовна (1970), ғалим-химик. 1992 йылдан хәҙерге Рәсәй Фәндәр академияһы Өфө федераль тикшеренеүҙәр үҙәгенең Органик химия институты хеҙмәткәре, 2000 йылдан өлкән, 2007 йылдан — төп ғилми хеҙмәткәр, бер үк ваҡытта 2011 йылдан Рәсәй Фәндәр академияһы Өфө федераль тикшеренеүҙәр үҙәге Президиумының баш ғилми секретары вазифаһын башҡарыусы. Химия фәндәре докторы (2007), профессор (2009). Сығышы менән Белорет ҡалаһынан.\nРахманов Әсғәт Лотфулла улы (1926—16.02.1995), агроном, ауыл хужалығы эшмәкәре. Бөйөк Ватан һуғышында ҡатнашыусы. 1958—1987 йылдарҙа Илеш районы В. В. Куйбышев исемендәге колхоз рәйесе. РСФСР-ҙың (1980) һәм Башҡорт АССР-ының (1976) атҡаҙанған агрономы. Ленин (1973), Октябрь Революцияһы (1976), Хеҙмәт Ҡыҙыл Байраҡ (1971) һәм Халыҡтар Дуҫлығы (1986) ордендары кавалеры. Сығышы менән ошо райондың Абдулла ауылынан. Партия органдары эшмәкәре, Социалистик Хеҙмәт Геройы Тәлғәт Рахмановтың ҡустыһы.\nРакитин Игорь Георгиевич (1936), металлургия өлкәһе ветераны, инженер‐механик, рационализатор. 1960 йылдан Силәбе электрометаллургия комбинатының яуаплы хеҙмәткәре, шул иҫәптән 1986 йылдан — комбинаттың баш инженер урынбаҫары, 1991—2001 йылдарҙа әйҙәүсе инженер. СССР-ҙың атҡаҙанған уйлап табыусыһы (1980). Сығышы менән Белорет ҡалаһынан.\nШакиров Павел Шакирьянович (1951), ветеран-журналист. 1976 йылдан хәҙерге Мари Республикаһының «Марий Эл» гәзите тәржемәсеһе, 1980 йылдан — яуаплы секретарь урынбаҫары, 1994 йылдан — яуаплы секретарь, 1999 йылдан тәржемә бүлеге мөхәррире. Рәсәй Федерацияһының атҡаҙанған мәҙәниәт хеҙмәткәре (2016), Марий Элдең атҡаҙанған журналисы (2000). Сығышы менән хәҙерге Башҡортостан Республикаһының Ҡалтасы районынан.\nЛапушкина Татьяна Михайловна (1956), муниципаль хеҙмәт ветераны. 2006—2019 йылдарҙа Ҡалтасы район хакимиәтенең баш бухгалтеры. Башҡортостан Республикаһының атҡаҙанған иҡтисадсыһы. Сығышы менән ошо райондан.\nМөхәмәҙиева Хәлисә Мәсғүт ҡыҙы (ижади псевдонимы Хәлисә Рәйхан; (1956), журналистика ветераны, шағир һәм яҙыусы. 1989 йылдан СССР Журналистар союзы, 2018 йылдан — Башҡортостан һәм Рәсәй Яҙыусылар союздары ағзаһы. Башҡортостан Республикаһының атҡаҙанған матбуғат һәм киң мәғлүмәт хеҙмәткәре (1999).\nКәримова Миңзифа Идрис ҡыҙы (1942—11.12.2012), педагог. 1961 йылдан (өҙөклөк менән) Хәйбулла районы, 1983—1995 йылдарҙа Ырымбур өлкәһе мәктәптәре уҡытыусыһы. РСФСР-ҙың мәғариф отличнигы (1990). Сығышы менән ошо райондың хәҙер бөткән Утарбай ауылынан.\nКәримова Ләлә Имаметдин ҡыҙы (1947—1.07.1999), мәҙәниәт хеҙмәткәре. 1982—1999 йылдарҙа Бөтә Рәсәй һуҡырҙар йәмғиәтенең Өфөләге мәҙәниәт йортонда бүлек мөдире. Башҡортостан Республикаһының атҡаҙанған мәҙәниәт хеҙмәткәре (1993). Сығышы менән хәҙерге Башҡортостан Республикаһының Баймаҡ районы Ғәҙелша ауылынан.\nВәлиева Тәслимә Мөхтәсәр ҡыҙы (1957), китапханасы. Зәйнәб Биишева исемендәге «Китап» нәшриәтенең иҡтисад һәм маркетинг бүлеге начальнигы. Башҡортостан Республикаһының атҡаҙанған матбуғат һәм киң мәғлүмәт хеҙмәткәре.\nЙәмил Буранғолов (1958), журналистика ветераны. Башҡортостан Республикаһының атҡаҙанған матбуғат һәм киң мәғлүмәт хеҙмәткәре (2003). Шәһит Хоҙайбирҙин исемендәге премия лауреаты (1995).\nИбраһимов Вил Солтан улы (1929—19.05.1995), ғалим-инженер‑технолог, юғары мәктәп уҡытыусыһы. 1964—1978 йылдарҙа Башҡортостан ауыл хужалығы институтының кафедра мөдире. Техник фәндәр кандидаты (1962), профессор (1989). Башҡорт АССР-ының атҡаҙанған фән эшмәкәре (1976). Сығышы менән Өфө ҡалаһынан.\nАбузова Фатиха Фиттәх ҡыҙы (1934), ғалим-инженер-механик, юғары мәктәп уҡытыусыһы. Техник фәндәр докторы (1977), профессор (1979). РСФСР-ҙың (1985) һәм Башҡорт АССР-ының (1978) атҡаҙанған фән һәм техника эшмәкәре.\nИльчанинов Виктор Петрович (1939—25.01.2012), ғалим-инженер-механик, юғары мәктәп уҡытыусыһы. Техник фәндәр докторы (1987), профессор (1992). 1988—2004 йылдарҙа Өфө авиация институты һәм Өфө дәүләт авиация техник университетының кафедра мөдире. Сығышы менән хәҙерге Силәбе өлкәһенең Магнитогорск ҡалаһынан.\nГотман Наталья Залмановна (1954), ғалим-инженер-төҙөүсе, юғары мәктәп уҡытыусыһы. Техник фәндәр докторы (2004). Башҡортостан Республикаһының атҡаҙанған төҙөүсеһе (2006). Сығышы менән Өфө ҡалаһынан.\nСиражетдинов Иршат Фәрит улы (1954—15.12.2012), режиссёр. Башҡорт АССР-ының атҡаҙанған сәнғәт эшмәкәре (1989). Сығышы менән хәҙерге Башҡортостан Республикаһының Учалы районы Туңғатар ауылынан.\nИсхаҡов Эдуард Роберт улы (1964), ғалим-психофизиолог. 1995 йылдан Рәсәй Эске эштәр министрлығының Өфө юридик институты уҡытыусыһы, шул иҫәптән 1999—2006 йылдарҙа кафедра начальнигы. Медицина фәндәре докторы (2000), профессор (2006). Полиция полковнигы. (2006). Сығышы менән хәҙерге Һарытау өлкәһенең Энгельс ҡалаһынан.\nҒафаров Азамат Фидан улы (1974), театр актёры һәм йырсы. 1996 йылдан Мәжит Ғафури исемендәге Башҡорт дәүләт академия драма театры актёры. Башҡортостан Республикаһының халыҡ артисы (2014). Сығышы менән Өфө ҡалаһынан.\n19 июндә тыуғандар\n1910: Пол Флори, АҠШ-тың физик-химигы, химия буйынса Нобель премияһы лауреаты (1974).\n1910: Ғәбделбарый Әхтәмов, СССР-ҙың балет артисы, Татар АССР-ының атҡаҙанған артисы (1945).\n1920: Ив Робер, Франция актёры, кинорежиссёр, сценарист һәм продюсер.\n1930: Джина Роулендс, АҠШ актрисаһы, ике «Алтын глобус» һәм дүрт «Эмми» премияһы лауреаты.\n1935: Михаил Туманишвили, СССР һәм Рәсәй актёры, кинорежиссёр.\n1945: Аун Сан Су Чжи, Мьянма сәйәси эшмәкәре, Нобель премияһы лауреаты (1991).\n1945: Радован Караджич, дәүләт эшмәкәре. Серб Республикаһының беренсе президенты (1992—1996).\n1945: Наталья Селезнёва, СССР һәм Рәсәйҙең театр һәм кино актёры, Рәсәйҙең халыҡ артисы (1996).\n1950: Энн Уилсон, АҠШ йырсыһы, «Heart» хард-рок төркөмө етәксеһе.\n1950: Илдус Әхмәтйәнов, СССР һәм Рәсәйҙең театр актёры, Рәсәйҙең атҡаҙанған (2013) һәм Татарстандың халыҡ (1996) артисы.\n1955: Владимир Мышкин, СССР хоккейсыһы, ҡапҡасы, олимпия һәм алты тапҡыр донъя чемпионы; Рәсәйҙең хоккей тренеры.\n1957: Анна Линд, Швеция сәйәсмәне.\n1958: Сергей Макаров, хоккейсы, СССР-ҙың атҡаҙанған спорт мастеры (1979).\n1975: Оксана Чусовитина, СССР, Үзбәкстан һәм Германия гимнасткаһы, олимпия чемпионы (1992).\n19 июндә вафат булғандар\nhttps://ba.wikipedia.org/w/index.php?title=19_июнь&oldid=1142736 ҡабул ителгән\nБыл бит һуңғы тапҡыр 19:11 17 июнь 2022 үҙгәртелгән.


Өфөлә сәләмәтлеге сикләнгәндәр өсөн альпинизм күнекмәләре үтә | ГТРК «Башкортостан» — Новости Уфы и РБ\nӨфөлә сәләмәтлеге сикләнгәндәр өсөн альпинизм күнекмәләре үтә.\nБыл түңәрәккә баш ҡаланың социаль приюттарында тәрбиәләнгән балалар ҙа әүҙем килә. Ҡыҙғанысҡа ҡаршы, инвалидтарҙың был проекты әлегә эшҡыуарҙарҙа ғына яҡлау тапҡан. Хәбәрсебеҙ Ғәлимйән Ибәтулин сюжеты. Тимур Әбдерәшитов тыумыштан саҡтан инвалид. Ҡулдарҙың дөрөҫ үҫешмәүе егет өсөн ҡатмарлыҡ түгел. Хәрәкәт итеү мөмкинлеге сикләнһә лә, йәш кешенең хыялдары һәм маҡсататры сикле түгел. Бөгөн ул балаларҙы, шулай уҡ физик кәмселектәре булғандарҙы ҡаяға үрмәләргә өйрәтә. Әлбиттә, бөгөн был күнекмәләр йәмәғәт башланғысында ғына. Тырыштар һәм тәүәкәллдәр үҙҙәрен башҡаларҙан кәм тоймай. Киреһенсә, һау-сәләмәт йәмғиәткә үҙҙәре өлгө булырлыҡ. Егерме йылға яҡын немец теле уҡытыусыһы булып эшләгән Гүзәл Хәсәнова талпан тешләгәндән һуң күреү һәләтен юғалта. Тик маҡсат һәм ынтылыштың һөҙөмтәһе юҡ түгел. Гүзәл инвалидтар араһында уҙғарылған Рәсәй турнирында көмөш миҙал яулаған. Башҡортостанда әле инвалидтар өсөн спортың был төрөн камил, тип әйтеү иртәрәк. Сәләмәтлеге сикләнгән спортсылар үҙ тәжрибәһен балаларға ла өйрәтә. Йәш альпинистар иһә социаль приюттарҙа тәрбиәләнеүселәр. Тимур Әбдерәшитовтың маҡсатары бөгөн байтаҡ. Үҙ командаһын Рәсәй һәм Европа турнирҙарына әҙерләү хыялдарҙың береһе генә. Башҡортостанда инвалидтар өсөн альпинизм яңы көс һәм яңы этәргес талап итә. Етәкселек яғынан иғтибар булғанда ғына, уның үҫеше бар.


Ҡатын-ҡыҙ » Страница 3 » Башкортостан кызы | Башҡортостан ҡыҙы\nҠатайҙың рухлы ҡыҙы\nЗилә Рамаҙан ҡыҙы Аҙнабаева – Нефтекама дәүләт филармонияһының әҙәби-эстрада бүлеге етәксеһе, Башҡортостандың атҡаҙанған мәҙәниәт хеҙмәткәре, Бөтә донъя башҡорттарының I – IV ҡоролтайҙары делегаты. Башҡорт ҡоролтайы башҡарма комитетының һәм «Урал»...\nРубрика: Ҡыҙыҡлы әңгәмә / Тотош уҡырға\nТашта сәскә атҡан гөл\nЙән тартыуы, ҡәрҙәшлек тойғоһо булмаһа, аралашыу ҙа мөмкин түгелдер. Рушания ханым менән еңел генә танышып киттек. Истанбулда йәшәгәнен белгәс, унда юлым төшөүен әйттем. Килегеҙ, ҡаршы алырмын, хәлдән килгәнсә сәфәрегеҙҙә ярҙам итермен, тине. 16...\n«Комильфо» матурлыҡ салоны\nТалантлы кеше һәр яҡлап та талантлы була, тиҙәр. Һылыу ҙа, тапҡыр ҙа, сая ла, ғәҙел дә Айгөл Уйылдан ҡыҙы Әхмәҙиеваға үҙ ғүмерендә ниндәй генә һөнәр башҡарырға тура килмәй. Уҡытыусы, телевидение дикторы, телетапшырыуҙар мөхәррире, «Ҡурай» йыр-моң...\nБәхеттең асылы ябай\n42 йыл дауамында аҡ халатына тамсы ла кер төшөрмәй, халыҡтың оло ихтирам-хөрмәтен яулаған Фәрзәнә Зәкриә ҡыҙына ярты Сибай, Баймаҡ халҡы рәхмәтлелер....\nИлһам алып ҡомартҡынан\nҠотло тормош ҡороп, матур донъя көткәндәргә ҡарап, ғәҙәттә, вәт, йәшәй белә, тип тел сартлаталар. Ә нимә һуң ул «йәшәй белеү»? Асылда, ул – бары тормошто яратыу, һәр мәлде ҡәҙер итеп, һәр ғәмәлде ихлас һәм эскерһеҙ башҡарыуҙыр. Дөрөҫөрәге, шуның...


10 Август , 12:41\nБыйылғы сәйер йыл күп һынауҙар һалды. Күберәк сит ерҙәрҙәге афәтте күҙәтеп өйрәнгән республикабыҙҙа ла аяныслы хәлдәр йышайҙы. Үҙебеҙҙе алдынғы ҡарашлы, цивилизациялы илдә йәшәйбеҙ, тип һанайбыҙ. Ә бар донъяны ут ялмауҙа кем ғәйепле – кеше, һаҡлыҡ саралары күҙәтелмәүенән тыш уҫал ниәт менән ут төртөүгә тиклем барып еткәс инде - аптырарлыҡ хәл. Фото:bash.news\n“Экология” милли проекты сиктәрендә яңы закондар ҡабул ителә, милли парктар, ҡурсаулыҡтар эшләй, әммә Ер-Әсә кеше эшмәкәрлегенән, тәбиғи ҡануниәтте боҙоуҙарҙан көндән-көн нығыраҡ тонсоға. Үҙебеҙҙе алдынғы ҡарашлы, цивилизациялы илдә йәшәйбеҙ, тип һанайбыҙ. Ә бар донъяны ут ялмауҙа кем ғәйепле – кеше, һаҡлыҡ саралары күҙәтелмәүенән тыш уҫал ниәт менән ут төртөүгә тиклем барып еткәс инде - аптырарлыҡ хәл.\nБашҡортостанда урман яныуы тетрәндерҙе, тиҙ генә һундерелмәүе лә ҡапма-ҡаршылыҡлы фекеҙәр тыуҙырҙы, имеш-мимешкә нигеҙ булды.\nБөгөнгә иң көслө янғын күҙәтелгән Хәйбулла районында ике генә сығанаҡ ҡалғанлығы тураһында хәбәр ителә. Янғын һндереүселәрҙән тыш 263 ирекмән ярҙам итә, башта улар 350 кеше ине. Улар һаҡлыҡ һыҙаттарын булдырыуҙа, уттың аша һикермәүен тәьмин итеүҙә булыша. Ҡалған ике сығанаҡтың береһе һүндерелгән тигән яҡшы хәбәр килеп етте, шөкөр, шулай еңеп сығырбыҙ, тик яңыһы барлыҡҡа килмәһен.


Кеше яҙмышын ҡайғыртып » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Социаль мәсьәлә » Кеше яҙмышын ҡайғыртып\nКеше яҙмышын ҡайғыртып 13.03.2019 // Социаль мәсьәлә\nРәсәйҙә 2012 йылдан “Ауыл табибы” программаһы уңышлы тормошҡа ашырыла.\nЙәш белгестәр юғары медицина уҡыу йорттарын тамамлап, ҡулдарына диплом алғандан һуң төпкөл ауылдарға эшкә бара. Уларға бер миллион һум күләмендә матди ярҙам да күрһәтелә. Әммә ҡайһылары үҙ теләге буйынса районға йә булмаһа бәләкәй ҡалаларға эшкә юллана.\nБашҡортостан дәүләт медицина университетының педиатрия факультетын тамамлаған Таңсулпан Ишембәтова, мәҫәлән, үҙәк район дауаханаһына 2018 йылда үҙ теләге менән эшкә килгән. Ҡабыҡҡыуыш ауылы ҡыҙы өлкән кластарҙа уҡығанда уҡ ниндәй һөнәр һайлаясағын яҡшы белә. Тырыш ҡыҙ ауылында етенсе класты тамамлағандан һуң, баш ҡаланың Рәми Ғарипов исемендәге 1-се башҡорт республика гимназия-интернатында уҡыуын дауам итә. Ошо мәктәптә уҡыған сағында Таңсулпан медицина класында ныҡлап шөғөлләнә, киләсәктә яҙмышын кеше һаулығын һаҡлауға бағышларға теләй. Гимназияны уңышлы тамамлап, документтарын Башҡортостан дәүләт медицина университетының педиатрия факультетына тапшыра. 2018 йылда уны тамамлай һәм Стәрлебаш районына эшкә ҡайта.\n— Мин ошо районда тыуғанмын, шуға ла башҡа район-ҡалаларҙы һайламай, нәҡ үҙем тәүләп тәпәй баҫҡан яғымды һайланым, — ти Таңсулпан Солтәнбәк ҡыҙы. – Бергә эшләгән коллегаларым да яҡшы мөнәсәбәттә, тәүге мәлдә улар миңә һәр яҡлап ярҙам күрһәтте.\nӘйткәндәй, йәш белгескә район үҙәк дауаханаһы уңайлы һәм иркен фатир ҙа бүлгән. Тимәк, уға матур итеп эшләргә генә ҡала.\nТотош уҡырға 1 382


Баш ҡалала табипҡа һәйкәл ҡуйылды // Йәмғиәт | новости башинформ.рф\n10:00, 19 апреля 2018 Йәмғиәт\nӨФӨ, 2018 йыл, 19 апрель. /«Башинформ» мәғлүмәт агентлығы, Әлим Фәйезов/.\nӨфөнөң Октябрь районында яңы арт-объект барлыҡҡа килде. Шишәмбе, 18 апрелдә, «Табипҡа һәйкәл» скульптура композицияһын асыу тантанаһы үтте, тип хәбәр иттеләр район хакимиәтендә.\nЯңы арт-объект эскәмйәлә ултырған табипты һынландыра. Скульптура Комсомол урамында урынлашҡан.\nҺәйкәл эргәһендә китап һынландырылған. Унда Антон Чеховтың «Табип кеүек бер һөнәр ҙә ҡайһы саҡта шул хәтлем әхлаҡи кисерештәр килтермәй» тигән һүҙҙәре яҙылған.\nАрт-объектты эшләүҙә йәмәғәт ойошмалары вәкилдәре, Рәсәй Рәссамдар союзы ағзалары ҡатнашҡан.\n«Октябрь районында 160-тан ашыу һаулыҡ һаҡлау учреждениеһы урынлашҡан, яҡынса биш мең медицина хеҙмәткәре эшләй. Табиптарға һәйкәл нәҡ беҙҙең районда барлыҡҡа килеүе символиклы. Бындай скульптуралар баш ҡаланы йәмләй һәм халыҡтың кәйефен күтәрә», — тип билдәләне Октябрь районы хакимиәте башлығы урынбаҫары Руслан Насретдинов скульптураны асыу тантанаһында.\nТеги: һаулыҡ һаҡлау, табипҡа һәйкәл


«Киске Өфө» гәзитенең сайты - УҢАЙҺЫҘ МӘСЬӘЛӘМЕ? - 2022 - Мәҡәләләр\nҠаршыма килгән оло йәштәрҙәге апайҙың уңлы-һуллы ҡаранғанын шәйләгәс, ҡалаға һоҡланып киләлер, тип уйлаһам, уйы башҡала булған икән.\n- Яҡын-тирәлә туалет юҡмы ул, һеңлем? Үткән килгәндә лә этләнеп йөрөп ҡайтҡайным. Ыҙаланып йөрөмәҫкә тейеп, бөгөн хатта юлға сәй ҙә эсмәй сыҡҡайным. Гипертониянан ҡабул иткән дарыуҙар туалетҡа йыш йөрөтә, - тип аҡланған булды. Күмертауҙан документтар юлларға килгән апайға яҡындағы кафены өйрәтеп ебәрҙем.\nЭйе, ҡалала йәмәғәт туалеттары мәсьәләһе киҫкен. Был проблема, әлбиттә, бер беҙҙә генә түгел. Үҫешкән илдәрҙә лә "ҡыуаҡ арты"на йөрөү күренеше менән көрәшәләр. Ә беҙ берәй мөйөштә йәки ағас-ҡыуаҡ янында әсәһе йәки атаһы балаһының аяғын тотҡанын күрһәк, иғтибар ҙа итмәйбеҙ. Уның бәләкәйлеген генә аҡламайбыҙ, ә был хәлгә өйрәнеп бөткәнбеҙ. Тик оло кешеләрҙе лә күрергә тура килә. Ундай саҡта күрмәмешкә һалышып үтеп китеүҙән башҡа сара юҡ. Ҡыйыуыраҡтар иҫкәрмә яһап үтергә мөмкин. Әммә төп геройға нимә эшләргә һуң? Урамда бәҙрәф булмағас...\nКешенең был тәбиғи ихтыяжын ҡалала йәмәғәт туҡланыуы, сауҙа нөктәләре, хеҙмәтләндереү ойошмалары бер ни тиклем хәл итә итеүен. Кафе, ресторан, магазиндарҙа, матурлыҡ салондарының барыһында ла туалет бар, әммә бер нәмә лә һатып алмаһаң, заказ эшләмәһәң, унда инергә һиңә бер кем дә рөхсәт итмәйәсәк.\nЯңыраҡ Һарытау өлкәһендә йәшәгән курсташым шылтыратып, йыш ҡына сит илдә ял итеүҙәре хаҡында һөйләне.\n- Башҡортостандың иҫтәлекле урындарында ла йөрөгө килә, әлбиттә. Әммә әлегә республикала балалар менән оҙон юл йөрөү бик үк уңайлы түгел. Юл буйҙарында, ял итә торған урындарҙа бәҙрәфтәрҙең юҡлығы, булһа ла ҡул йыуыу, йыуыныу өсөн мөмкинлектәр булмауы ҡыйын. Ял һәм сәйәхәт итеүселәргә - был иң мөһим шарттарҙың береһе. Бер нисә йыл элек улдарыбыҙҙы республикалағы иң ҙур күл - Асылыкүлде күрһәтергә тип алып барғайныҡ, тап ошо бәҙрәфкә бәйле проблема сәбәпле, барған көндө үк кисен ҡайтып китергә мәжбүр булдыҡ. Бәлки, хәҙер шарттар яҡшырғандыр ҙа, тик әлегә унда юл төшмәй тора, - ти.\nЭйе, юлда туалеттарҙың юҡлығы ла - ҙур мәсьәлә. Булған хәлдә лә, улар бысраҡ, инһәң, еҫе кейемгә һеңеп килеп сығаһың. Яҡтылыҡ йәки ҡул йыуып сығыу түгел, ҡағыҙ кеүек элементар саралар ҙа юҡ. Шуға бәйле тағы һорау тыуа: әбрәкәйгә ҡайҙа барырға?\nПандемияға бәйле карантин саралары ваҡытында кафе, ресторандар ябылыу сәбәпле, бәҙрәфкә ҡайҙа барырға белмәгәндәр өсөн Рәсәй ҡалаларының береһендә бер эшҡыуар тәгәрмәсле кабина ултыртып, халыҡҡа уңайлыҡ тыуҙырып ҡына ҡалмай, аҡса ла эшләй. Ә ниңә? Бизнес өсөн бик яҡшы идея! Таҙа һәм уңайлыҡтары булған кабиналар түләүле булһа ла, күпер төбөнә төшкәнсе йәки ҡыуаҡ эҙләп йөрөгәнсе, беҙҙә лә өйрәнерҙәр ине ул. Шулай бит?..\nЯҙылған: 22.04.22 | Ҡаралған: 278


Рухи тормошобоҙ бөлгөнләнмәһен - Юлдаш\nкое ИлСаф -Эллэ яратасынмы Николай Алексеев сузлэре\nСүмес йондоҙ -\nРухи тормошобоҙ бөлгөнләнмәһен\nРухи тормошобоҙ бөлгөнләнмәһен https://bash.news/yuldash/12024_ruhi-tormoshoboz-belgenlenmehen\n- Бөгөн, 13 ғинуарҙа, кешеләр бер-береһен иҫкесә яңы йыл менән ҡотлай. Кискә уны шартына килтереп ҡаршылаусылар ҙа табылыр, бәлки. Петарда аттырып, бик әҙгә генә килгән, ҡунаҡҡа ғына һуғылған һыуыҡ, саф һауаны төтәтеүселәр ҙә булыр, моғайын.\nШуның менән бергә ысын, тап бөгөн билдәләнгән дә, байрам менән тәбрикләүҙәр ҙә йыш - Рәсәй матбуғаты көнө бит. Республиканың матбуғат һәм киң мәғлүмәт саралары буйынса агентлығында бер төркөм хәбәрселәр, улар эшләгән редакциялар бүләкләнде. Араларында беҙҙең радио, беҙҙең һөнәрҙәштәребеҙ ҙә бар, коллективыбыҙҙы, айырым журналистарҙы ихлас күңелдән ҡотлайбыҙ! Ошо уҡ һүҙҙәрҙе башҡа киң мәғлүмәт сараларында, шул иҫәптән район гәзиттәрендә эшләүсе хәбәрселәргә, ысын мәғәнәһендәге энтузиастарға ла төбәйбеҙ.\nҒөмүмән, тотош халыҡ байрамы, тип тә булалыр быны, сөнки радионың тыңлаусыһы, телевидениеның ҡараусыһы, гәзит-журналдың уҡыусыһы, Интернеттың, тура тәржемәләһәк, файҙаланыусыһы бар һәм улар - миллион-миллиондар. Баҫма матбуғатты айырым ҡараһаҡ, элегерәк уны алдырыусылар тағы ла күберәк ине лә бит, хәҙер кәмене, күпкә әҙәйҙе, уныһы бар, әммә был бит гәзит-журналдан ситләшеүҙән түгел, теләп башҡарылмай, ә, йәшерен-батырыны юҡ, иҡтисади хәлдең икенселәйеүенән. Шуға күрә беҙҙең илдәге халыҡты һаман да баҫма мәғлүмәткә ышанған, күп халыҡ алдында әйтелгәнде хөрмәт иткән халыҡ, тип әйтә алабыҙ һәм был ана шул матбуғаттың яуаплылығын да көсәйтә, әлбиттә. Был турала һүҙҙе оҙон-оҙаҡ дауам итергә мөмкин, әммә былай итмәйек, һүҙҙе "Асыҡ студия"ның ҡунағына бирәйек. "Башҡортостан ҡыҙы" журналының баш мөхәррире Гөлназ Ҡотоева ул.\n:, 21 май


Башҡортостан парламентарийҙары йәшәү минимумын һигеҙ меңгә тиклем арттырырға теләй // Сәйәсәт | новости башинформ.рф\nБашҡортостан парламентарийҙары йәшәү минимумын һигеҙ меңгә тиклем арттырырға теләй\n16:07, 6 октября 2016 Сәйәсәт\nБашҡортостан парламентарийҙары йәшәү минимумын һигеҙ меңгә тиклем арттырырға теләй Фото: «Башинформ» мәғлүмәт агентлығы\nӨФӨ, 2016 йыл, 6 октябрь. /«Башинформ» мәғлүмәт агентлығы, Ғәлиә Нәбиева/.\nПрофилле комитет ултырышында Башҡортостан парламентарийҙары йәшәү минимумын арттырыу тураһында төҙәтмәләрҙе хупланы. Проект 2017 йылда пенсионер өсөн ошо дәүмәлде 8015 һум күләмендә билдәләүҙе күҙ уңында тота. Ошо һандан пенсияға социаль өҫтәмәләр билдәләнә, тип аңлатма бирҙеләр төбәк парламентының матбуғат хеҙмәтендә.\nЗакон проекты Һаулыҡ һаҡлау, социаль сәйәсәт һәм ветерандар эше буйынса комитет ултырышында ҡаралды. Депутаттар «Һуғыш, хеҙмәт һәм Ҡораллы Көстәр ветерандары тураһында»ғы Башҡортостан Законына ла үҙгәрештәр индерергә тәҡдим итте. Улар СССР-ҙың йәки Рәсәйҙең маҡтаулы исемдәре, орден-миҙалдары, шулай уҡ ведомстволарҙың отличие билдәһе менән бүләкләнеүселәр өсөн «Хеҙмәт ветераны» исемен биреүгә талаптарҙы аныҡлай.\nДепутаттар ҡан донорлығы тураһындағы законға үҙгәрештәр индереүҙе күҙ уңында тотҡан проектты тәүге уҡыуҙа ҡарарға тәҡдим итте. Үҙгәрештәр ҡан биреү хеҙмәте структураһын билдәләгән нормаға индерелә.\nДепутаттар комитеттың Башҡортостан Дәүләт Йыйылышы ҡарамағындағы бишенсе саҡырылыш Йәштәр йәмәғәт палатаһы составына тәҡдим иткән кандидатураларын хупланы.\nТеги: йәшәү минимумы


Сибайҙарға - емеш-еләк һәм гитара » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Сибайҙарға - емеш-еләк һәм гитара\nСибайҙарға - емеш-еләк һәм гитара 24.01.2019 // Йәмғиәт\nДәүләт Йыйылышы – Ҡоролтай депутаты Денис Назаров Сибай карьерына барған. Ул карьерҙың төбөнә тиклем төшкән һәм янған сығанаҡтарын ҡарап сыҡҡан. Шулай уҡ таусылар менән осрашҡан, эш барышы менән танышҡан.\n“Килеп сыҡҡан хәлде бөтөрөү өсөн белгестәр мөмин булғандың барыһын да эшләй. Эш әүҙем һәм тәнәфесһеҙ дауам итә. Ҡалалағы экологик хәл беҙҙең һәр беребеҙҙе борсой, сибайҙар бәләлә яңғыҙ тороп ҡалманы. Проблеманы хәл итеү өсөн бик күп кешеләр тырыша: республика етәкселеге, ғалимдар, табиптар, эксперттар, йәмәғәт эшмәкәрҙәре һәм депутаттар”, – тине Денис Назаров.\nШулай уҡ ул Сибайҙың балалар һәм үҫмерҙәр өсөн социаль приютында булды, уларға бүләктәр һәм иммунитетын күтәреү өсөн емеш-еләк килтергән. Денис Назаров приютҡа тәүге йыл ғына ярҙам итмәй, бында даими килә. Әле лә унда тәрбиәләнеүселәр менән аралашҡандан һуң, уларҙың музыка менән шөғөлләнергә теләүҙәрен асыҡлай. Киләһе килгәнендә гитара һәм башҡа музыка ҡоралдары бүләк итергә вәғәҙә бирә.


“Аҡыллы” вокзал ниндәй була? » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » “Аҡыллы” вокзал ниндәй була?\n“Аҡыллы” вокзал ниндәй була? 14.03.2019 // Йәмғиәт\n2019 йыл аҙағына тиклем Өфө тимер юл вокзалы тулыһынса “аҡыллы” мәғлүмәт системаһына тоташтырыласаҡ. Яңылыҡ баш ҡалабыҙҙан тыш, Рәсәйҙең тағы 67 тимер юл вокзалына ҡағыла. Ошо маҡсатҡа “Рәсәй тимер юлы” яҡынса 390 миллион һум аҡса бүлгән.\n“Аҡыллы” система пассажирҙарҙы даими рәүештә поездар хәрәкәте тураһындағы мәғлүмәттәр менән таныштырып барасаҡ. Ҡоролма поездарҙың ҡайҙан-ҡайҙа китеүе, нисәлә ҡуҙғалыуы хаҡындағы барлыҡ белешмәләрҙе туранан-тура таблола яҡтырта һәм был хаҡта пассажирҙарға хәбәр итә.\nОшоғаса әлеге функциялар дикторҙарға йөкмәтелгәйне. Бынан ары дикторҙар поездар хәрәкәтендә кисектергеһеҙ үҙгәрештәр була ҡалһа ғына “бәйләнешкә” сығасаҡ. IT-белгестәр әйтеүенсә, ҡоролма тулыһынса автоматлаштырылған.


«Киске Өфө» гәзитенең сайты - ӨФӨ - ЙӘШЛЕК ҠАЛАҺЫ! - 2015 - Мәҡәләләр\nЙола буйынса, 12 июнь байрамдары алдынан Өфө ҡала округы хакимиәте башлығы Ирек Ялалов өлгәшелгән уңыштарға байҡау яһап, киләсәккә пландар билдәләп, киң мәғлүмәт саралары журналистары өсөн матбуғат конференцияһы уҙғарҙы. Ирек Ишмөхәмәт улының һүҙҙәренә ҡарағанда, баш ҡала уҙған йылдар менән сағыштырғанда һәр өлкә буйынса күрһәткестәрен арттыра бара. Әлбиттә, быны статистика һандары ла раҫлай. Ә статистика һәм һандар менән бәхәсләшеү урынһыҙ. Бары тик уларға күҙ һалырға һәм яуланған ҡаҙаныштар өсөн ҡыуанырға ғына ҡала.\nБюджетҡа 1 майға ҡарата 6 миллиард 300 миллион, шул иҫәптән ҡаланың үҙенең килеме 3 миллиард 513 миллион һум, килем ингән. Ғинуар-апрелдә сәнәғәт комплексы предприятиелары тарафынан 215,5 миллиард һумлыҡ хеҙмәт һәм эш күрһәтелгән, ошо осорҙа сәнәғәт етештереүе индексы 101 процент тәшкил иткән. Төҙөлөшкә килгәндә инде, былтырғы биш ай менән сағыштырғанда 20,5 процентҡа күберәк, йәғни 190 мең квадрат метрҙан ашыуыраҡ торлаҡ төҙөлгән һәм файҙаланыуға тапшырылған. Индустриаль ысул менән төҙөлгән торлаҡ 51 процент тәшкил итә. Киләсәктә Өфө йылына 1 миллиондан ашыу квадрат метр торлаҡ төҙөп тапшырыуға йүнәлеш тота. Һуңғы йылдарҙа республикаға ғына түгел, баш ҡалаға ла инвестиция йәлеп итеү күләме арта. Былтыр ҡала иҡтисадына 105,5 миллиард һум инвестицияланһа, быйылғы беренсе кварталда 14,5 миллиард һум булып, былтырғы ошо осор менән сағыштырғанда 12 процентҡа күберәк. Әлеге ваҡытта Өфөлә дөйөм хаҡы 170 миллиард һумдан ашыуыраҡ булған 100 инвестицион проект тормошҡа ашырыла. Инвестицияларҙың 90 проценты шәхси эшҡыуарҙар өлөшөнә тура килә. Ошо проекттарҙың барыһы ла файҙаланыуға тапшырылған осраҡта, улар өҫтәмә рәүештә 17 мең эш урыны бирәсәк. Шулай уҡ коммуналь һәм торлаҡ хужалыҡтарында ла мөһим эштәр башҡарыла. Транспорт паркы ла яңырыу кисерә.\nСтатистика һандарын иғтибар менән өйрәнгәндә, улар артында барыбер ҙә кеше факторы, граждандар өсөн уңайлы тормош һәм йәшәү шарттары тыуҙырыу маҡсаты торғаны аңлашыла. Һөҙөмтәне иһә әллә ҡайҙан эҙләйһе түгел - мартҡа тиклем баш ҡалала 4 меңдән ашыу бала тыуған, тәбиғи үҫеш 485 кеше тәшкил иткән. Беренсе ғинуарға ҡарата мәғлүмәт-тәр буйынса, халыҡ һаны 1 миллион 116 мең кеше рубежын үткән. Өфөнө йәшлек ҡалаһы тиергә лә мөмкин - халыҡтың 50 процентын 35 йәштән йәшерәктәр тәшкил итә. Шул уҡ ваҡытта, ул кәләштәр ҡалаһы ла: ҡатын-ҡыҙ ир-аттан 106 меңгә артығыраҡ. Демографик күрһәткестәрҙең артыуы, балалар тыуыуы, әлбиттә, яҡшы күренеш, әммә был процесс үҙе артынан уҡ балалар баҡсалары мәсьәләһен дә тыуҙыра. Юҡһа, уҙған быуаттың 90-сы йылдары башында баш ҡалала 160 балалар баҡсаһы төрлө ойошма һәм учреждениеларға бирелеп, үҙенең профилен үҙгәртә. Әлеге ваҡытта уларҙы кире ҡайтарыу һәм яңыларын төҙөү буйынса эштәр алып барыла. Ирек Ишмөхәмәт улы белдереүенсә, әгәр ошо объекттар үҙ функцияһын үтәгән булһа, бөгөн балалар баҡсалары проблемаһы көн үҙәгендә тормаҫ та ине.\nЮҡҡа ғына, эш туҡмағы - аш, тимәйҙәр. Был йәһәттән Өфөнөң дөйөм туҡланыу әйләнеше артыуы ла бушҡа түгелдер. Бында шуны ла билдәләп китергә кәрәк: былтыр баш ҡалала барлығы 350 ауыл хужалығы йәрминкәһе уҙғарылып, унда 700 миллион һумлыҡ продукция һатылған. Ҡала халҡы сауҙа предприятиеларындағынан 10 процентҡа осһоҙораҡ аҙыҡ-түлек запасы алып ҡыуанһа, ауыл хужалығы продукцияһын етештереүселәр тауарын һатып, ҡулаҡсаға эйә булған.\nҠала үҫешенең һәм халыҡ өсөн уңайлы шарттар тыуҙырыуҙың тағы бер күрһәткесе булып эшһеҙҙәр һаны тора, тиергә мөмкин. 15 майға ҡарата рәсми рәүештә теркәлгән эшһеҙҙәр һаны 7174 кеше булһа, мәшғүллек хеҙмәте органдары 7360 вакантлы урын тәҡдим итә. Был вакансиялар, нигеҙҙә, эшсе һөнәрҙәренә, ә эшһеҙҙәр был урындарға барырға теләмәй, үҙҙәренең профессияһы-белеме буйынса эш килеп сыҡҡанын көтә.\nӨфөнөң көндән-көн матурлана барыуы инде бер кем өсөн дә аптырарлыҡ күренеш түгел. Ай һуңында баш ҡала уникаль фонтан менән халыҡты һәм ҡунаҡтарҙы таң ҡалдырмаҡсы. "Ете ҡыҙ" фонтаны башҡорт халыҡ легендаһы буйынса эшләнә. Унда төп образ булып милли кейемдәге ҡыҙҙар һыны торасаҡ. Сер итеп кенә әйткәндә, фонтан эргәһендә экран урынлаштырылып, унда "Ете ҡыҙ" бейеүе трансляцияланасаҡ. Был, ниндәйҙер кимәлдә Өфөгә тағы ла милли колорит өҫтәйәсәк.\nИрек Ялалов белдереүенсә, Салауат Юлаев проспекты ҡаланың йөҙөн күрһәтеп торорға тейеш. Шуға күрә унда ла төҙөлөш эштәре алып барыласаҡ. Ғөмүмән, Европаның билдәле архитекторҙары Өфөнө парк итеп күрә. Сөнки утрау кеүек йәшеллеккә төрөнгән мегаполистар донъяла бик һирәк. Баш ҡалала бер кешегә 202 квадрат метр йәшеллек тура килә. Һәм төҙөлөш алып барылғанда ла уның ошо үҙенсәлеге иҫәпкә алынырға, йәшелләндереү эштәре дауам итергә, халҡы миллиондан ашҡан ҡалалар менән сағыштырғанда, сәнәғәт үҙәге булыуға ҡарамаҫтан, таҙа аураһы һаҡланырға, йәштәр тарафынан да ошо йүнәлеш дауам ителергә тейеш. Ә Өфөнөң үҫеш ҡеүәте ҙур әле.\nЯҙылған: 15.06.15 | Ҡаралған: 886


Һамарҙа Волга буйы федераль округы төбәктәре һәм Ҡытай халыҡ республикаһы вәкилдәренең осрашыуы үтте\nУнда ике ил араһында хеҙмәттәшлекте үҫтереү мәсьәләләре ҡаралды. Алдан хәбәр ителеүенсә, бынан ике йыл элек Волга буйы федераль округы субъекттары һәм Ҡытай Халыҡ Республикаһының Янцзы йылғаһы буйы провинциялары төрлө инвестиция проекттары өлкәһендә хеҙмәттәшлек итергә килешкәйне.\nУнда ике ил араһында хеҙмәттәшлекте үҫтереү мәсьәләләре ҡаралды. Алдан хәбәр ителеүенсә, бынан ике йыл элек Волга буйы федераль округы субъекттары һәм Ҡытай Халыҡ Республикаһының Янцзы йылғаһы буйы провинциялары төрлө инвестиция проекттары өлкәһендә хеҙмәттәшлек итергә килешкәйне. Әлеге ваҡытта 100-ҙән ашыу проектты әҙерләү тамамлана. Улар Волга буйы федераль округы һәм Ҡытайҙың айырым төбәктәрендә тормошҡа ашырыласаҡ. Ултырышта республика етәксеһе Рөстәм Хәмитов сығыш яһаны.\nӘлеге ваҡытта республика менән Ҡытай Халыҡ Республикаһының дөйөм тауар әйләнеше 700 миллион доллар тәшкил итә. Көҙ айҙарына Рәсәй һәм Башҡортостан эшҡыуарлығы көндәрен уҙғарыу көтөлә. Шулай уҡ мәғариф өлкәһендә лә хеҙмәттәшлек үҫешә. Башҡортостан менән Ҡытай араһында хеҙмәттәшлек һөҙөмтәләре ШОС һәм БРИКС илдәре саммиты алдынан һиҙелерлек артырға тейеш, тине республика Президенты вазифаһын башҡарыусы.


13 Ғинуар , 21:18\nБик сибәр башҡорт ҡатын-ҡыҙҙарының иң яҡшы сифаттарын үҙендә туплаған олуғ шәхес ине Мәғфирә апай.\nХарис Шәрипов, йырсы.\nӨфө сәнғәт училищеһында уҡыған саҡта, сәхнәгә өйрәнәм тип, хәҙерге “Йәштәр һарайы”на барҙым. “Беҙҙә танылған йырсы Мәғфирә Ильяс ҡыҙы Ғәлиева эшләй”, – тине мәҙәниәт һарайының художество етәксеһе Вера Бурмистрова. Сәнғәт училищеһында уҡыуҙан тыш, үҙебеҙсә әйткәнсә, “Юбилейкаға” йүгерәм. Күп нәмәгә өйрәндем был танылған сәхнә оҫтаһынан. Һуңыраҡ һабаҡташым Венер Камаловты ла саҡырҙым. Венер, йыр студияһына йөрөүҙән тыш, бында эшләп килгән халыҡ театрында ла уйнаны. Уның артабан актер булып китеүендә “Юбилей” мәҙәниәт һарайының да йоғонтоһо бар.\nЙыр студияһына йөрөүселәр күп булды. Эстрада йырҙары менән бер рәттән, операларҙан ариялар, классик композиторҙарҙың романстарын да өйрәтте Мәғфирә апай. Мәскәү дәүләт консерваторияһында уҡыған йырсының тауыш мөмкинлеге бик ҙур ине. Көслө, киң диапазонлы, драматик сопрано тауышлы Мәғфирә Ғәлиева уҡыған йүнәлеше буйынса эшләһә, илдә танылған опера йырсыһы булыр ине. Үкенесе юҡ, яҙмыш уны шәп музыкант Николай Голов (Наил Ғәлиев) менән осраштыра. Һоҡланырлыҡ ғаилә дуэты барлыҡҡа килә. Вокал студияһында йөрөгән саҡта мәҙәниәт йортонда үткән төрлө сараларҙа, ул ваҡыттарҙа йыш ойошторолған агитпоезд, агитавтобус, агиттеплоходтарҙа йөрөп, тимер юлсылар, ауыл хеҙмәтсәндәре, йылғасылар алдында күп сығыш яһаныҡ. Был хеҙмәтебеҙ өсөн беҙҙе Литваға туристик юллама менән бүләкләнеләр. Мине “Башҡортостан ҡыҙы” журналы үткәргән сараларға ла йәлеп итте Мәғфирә апай.\nЖурналист булараҡ та ҡәләме бар ине Мәғфирә Ильяс ҡыҙының. Үҙен борсоған темалар менән матбуғат баҫмаларында ла сығыш яһап торҙо. Улдары Вячеслав Николаевичтың журналист, “Вечерняя Уфа” гәзитенең баш мөхәррире булып китеүе юҡҡа ғына түгел. Ҡатнаш ғаиләлә үҫһә лә, башҡортса таҙа һөйләшеүе үҙе бер һоҡландырғыс күренеш ине.\nСтудент йылдарында Ғәлиевтәрҙең ижади ғаиләһе менән ныҡ аралаштым. Өйҙәрендә, йәйгеһен Өфө янындағы баҡсаларында йыш булдым. Йырсы булырға әҙерләнгән кешегә Наил ағай менән Мәғфирә апай күп һабаҡ бирҙе. Эстрадабыҙҙа иң беренсе инструменталь ансамблде тап Наил Ғәлиев ойоштора. “Татар халыҡ йыры” тип йөрөтөлгән “Бөрлөгәнем” йырын Резеда Вәлиева шиғырына Наил Ғәлиев яҙғанын күптәр белмәй. Мәғфирә апайҙың моңо урыҫ милләтле Николай Голов – Наил Ғәлиевте шулай халыҡ йыры булырлыҡ көйҙәр яҙырға илһамландырған. Композиторҙың “Оҙата кил”, “Һағындым, ауылым”, “Өс егет” һәм башҡа күп йырҙарын төрлө быуын йырсылары яратып башҡара. Татар халҡының мәшһүр йырсыһы Әлфиә Авзалованың репертуарында Наил Ғәлиевтең йырҙары, шулай уҡ Мәғфирә апайҙың репертуарынан “Элмәлек”, “Тәнәкәй”, “Ете егет” кеүек халыҡ йырҙары бар. Өфөгә гастролгә килгәнендә Әлфиә Авзалова сәхнәнән Мәғфирә менән Наил Ғәлиевтәрҙе маҡтап үткәйне.\nМәғфирә Ғәлиева өсөн Татарстан композиторҙары ла йырҙар яҙған. Миндә ҡасандыр ул биргән йыр нотаһы һаҡлана. Тексының аҫтында яҙыуы ла бар: “Мәғфирә йәнем! “Ғабдулла Туҡай” теплоходында Ағиҙел буйлап ялда йөрөп ятам. Өфөгә килгәйнем. Һеҙгә һуғылдым. Гастролдә, тинеләр. Оҡшаһа, бер йыр ҡалдырам. Һине яратып, Сара апаң Садыҡова”. “Бөтөн ғүмергә” тигән был йырҙы Мәғфирә апай радиоға яҙҙырмаған буғай. Үкенес, туҡтауһыҙ гастролдәрҙә йөрөүе арҡаһында йырсы күп йырҙарын радио фондына яҙҙыра алмай ҡалған. “Бер генә үкенесем бар – гөрләтеп эшләгән осоромда башҡорт халыҡ йырҙарына аҙ иғтибар бүлгәнмен”, – ти торғайны Мәғфирә апай. Шулай булыуға ҡарамаҫтан, ул беренсе булып халыҡҡа еткергән, олатаһынан мираҫ булып ҡалған “Хисам”, “Ете егет”, “Тәнәкәй” кеүек йырҙары – башҡорт йыр сәнғәтенең аҫыл өлгөләре.\nГастролдәр географияһы ла бик киң була Ғәлиевтәрҙең. Башҡортостандан тыш, Татарстан, Урта Азия республикаларында, ғөмүмән, Советтар Союзының барлыҡ төбәктәрендә лә көтөп алалар уларҙы. Мәғфирә Ғәлиева Мәскәү артистары менән бергә сит илдәрҙә лә күп була. Юлдарҙан йырҙар эйәреп ҡайта. Урыҫ, яҡут, әрмән, ҡаҙаҡ, тажик, төркмән, ҡалмыҡ, ҡырғыҙ, үзбәк, мари, сыуаш, татар һәм башҡа телдәрҙә йырлаған Мәғфирә Ғәлиева, остазы – СССР-ҙың халыҡ артисы, төрлө телдәрҙә йырлаған латыш милләтле йырсы Ирма Яунземдың иң отҡор, һәләтле уҡыусыһы була. Мәскәүҙә үткән эстрада артистарының Бөтә Союз конкурсында дипломант исемен яулаған Мәғфирә Ғәлиеваны төрлө телдәрҙә йырларға өйрәтә. Мәскәүгә йөрөп, төрлө милләт йырҙарынан торған бер нисә программа эшләй. Был – республикабыҙҙа ғына түгел, бөтә Рәсәйҙәге ғәжәп һирәк күренеш. Программаларҙы үҙ күҙҙәре менән күргән кешеләр әле булһа хайран ҡалып һөйләй.\n– Башҡорт дәүләт филармонияһында эшләгән саҡта барлығы алтмыш телдә йыр өйрәндем. Шуларҙың ҡырҡтан ашыуын сәхнәгә сығара алдым. Ҡалғандарын, костюмдар тегелмәү сәбәпле, күрһәтә алманым, сөнки тамашасыға һәр халыҡтың телендә генә түгел, милли кейемендә башҡарһаң ғына ҡыҙыҡ була, – тип һөйләгәйне йырсы.\nИжады Ирәмәл тауы хәтле булды. “Башҡортостандың халыҡ артисы” тигән исем дә бирелде. Бик сибәр башҡорт ҡатын-ҡыҙҙарының иң яҡшы сифаттарын үҙендә туплаған олуғ шәхес ине Мәғфирә апай.\nБашҡорт йыр сәнғәтендә ҙур мираҫ ҡалдырҙы ул. Күптән инде сәхнәнән китһә лә, тамашасының күңелендә ҡалды. Уның репертуарынан йырҙарҙы йәш йырсылар йырлай. Йырлаһындар...


Планға ярашлы эшләйҙәр\n8 Май 2019, 19:06\nҮткән байрам көндәрендә беҙҙең районға эш сәфәре менән Башҡортостан Республикаһының урман хужалығы министры М.И.Шәрәфетдинов килде. Район буйлап министрҙы район хакимиәте башлығы И.Л.Фәтҡуллин оҙатып йөрөнө.\nБашта М.И.Шәрәфетдинов Йылайыр урман хужалығының эше менән танышты, тубырсыҡ киптереү цехында булды, урманды тергеҙеүҙә ҡулланыу өсөн орлоҡ материалы әҙерләү эше менән ҡыҙыҡһынды. Янғын-химик станцияһында булды, унда ут һүндереү техникаһын ҡараны, уларҙың урман янғындарын һүндереүгә әҙерлеген тикшерҙе. Станция начальнигы А.Раков министрға ғәҙәттән тыш хәлдәргә әҙер булыуҙарын белдерҙе. Марат Искәндәр улы йәйге осорҙа урман янғындарынан һаҡланыу сараларын, янғын хәүефһеҙлеге ҡағиҙәләрен теүәл үтәргә, контролде көсәйтергә саҡырҙы.\nШунан М.И.Шәрәфетдинов район хакимиәте башлығы И.Л.Фәтҡуллин менән Юлдыбай урмансылығында Бөйөк Еңеү көнө хөрмәтенә ағас ултыртыу буйынса “Хәтер урманы” республика акцияһында ҡатнашты, Йылайыр урман хужалығының питомнигын ҡараны.\nПитомник хеҙмәткәрҙәре менән һөйләшкәндә Марат Искәндәр улы үҫентеләрҙе бағыу һәм үҫтереү эштәренең сифатына күберәк иғтибар бирергә кәрәклеген һыҙыҡ өҫтөнә алды, ғөмүмән, Йылайыр урмансыларының эшенә ыңғай баһа бирҙе.


Рамаҙан ғәйете вәғәҙе | Әбйәлил - Абзелил\nӘбйәлил - Абзелил > вәғәздәр > Рамаҙан ғәйете вәғәҙе\n« Ураҙа ғәйете\nРамаҙан ғәйете вәғәҙе\nДжәберҙән (р.) риүәйәт ителгәненән, Аллаһы Тәғәләнең пәйғәмбәре Мөхәммәд салаллааһу ғәләйһиссәләм әйтте: «Әгәр Рамаҙан ғәйете көнө алдындағы кисә етһә, Аллаһы Тәғәлә ер йөҙөндәге бөтә ил-ҡалаларға фәрештәләр ебәреп, уларға: «Эй Мөхәммәд ﷺ өммәте! Аллаһы Тәғәлә хозурына (ғәйеткә йыйылыр өсөн) сығығыҙ! Ул һеҙгә сикһеҙ әжер-сауабтар бирер һәм булған оло гонаһларығыҙҙы ярлыҡар!» — тийеп ауаз һалып, хәбәр таратырға ҡушар. Был әйткәнде Әҙәм балалары менән ендәрҙән башҡа бөтә мәхлүкәт ишетер һәм аңлар. Һәм, халыҡ мәсеттә йыйылғас, Аллаһы Тәғәлә әйтер: «Мин уларға Рамаҙан ураҙаһын фарыз ҡылдым, шулай булғас, улар был фарызды үтәнеләр, Минең йорттарымды (мәсеттәрҙе) китабымды — Ҡөръәнде уҡып йәнләндерҙеләр; малдарынан зәкәт сығарҙылар; ә хәҙер иһә Миңә тағы ла яҡыныраҡ булыр өсөн намаҙ уҡырға йыйындылар. Эй фәрештәләрем! Йөкләнгән (ҡушылған) эшен үтәүсегә ул эште йөкләүсе ниндәй хаҡ түләргә тейеш?» — тине. Фәрештәләр: «Һис кәметмәйенсә муафиҡ камил түләү-әжер бирергә тейештер»,— тинеләр. Шунан һуң Аллаһы Тәғәлә әйтте: «Мин фарыз ҡылған ураҙаны ололаған һәм Минең ризалығымды ҡаҙаныр өсөн намаҙ торғоҙоусының бөтә гонаһтарын ғәфү итеп, уға йәннәткә инеүҙе насип итермен»,— тине. Һуңынан Субхәнәһү үә Тәғәлә, әйтте: «Эй бәндәләрем! Һорағыҙ Минән, һорағыҙ Минән теләгән нәмәләрегеҙҙе! Ҡөҙрәтем һәм бөйөклеге менән ант итәмен тим, донъя-әхирәт маҡсаттарығыҙҙы белдергән һәр бер үтенесегеҙгә лә яуап бирәсәкмен! Һеҙ Минән риза булдығыҙ, шулай булғас, Мин дә һеҙҙән ризамын!» Шулай булғас, йәшерен ауаз әйтер: «Өйҙәрегеҙгә ҡайтығыҙ, әй Мөхәммәд өммәтенең тоғро бәндәләре, һәм белегеҙ: яҙыҡ эштәрегеҙ Аллаһу Сүбехәнә үә Тәғәлә тарафынан изге ғәмәлдәргә әйләндерелде!\nФатиманан (раҙыйаллаһу ғәнһә) риүәйәт ителгәне, Аллаһының пәйғәмбәре әйтте: «Дөрөҫөн әйткәндә фәрештәләр һәм бөтә мәхлуҡ, хатта таштар ҙа, Рамаҙан айының өммәтемде ҡалдырып китеүенән ҡайғырып иларҙар, сөнки ул айҙа изге ғәмәлдәр өсөн күберәк хаҡ бирелә». Ураҙа тотоусының ауыҙынан килгән еҫ иһә — Аллаһы ҡаршыһында мускус һәм шафран еҫенән дә күркәмерәк булып иҫәпләнер». Әйтелгәне шул, ике ғәйеттең хикмәте — уларҙың Әхирәт хәлдәре тураһында иҫкәртеүенән.\nШулай булғас, әгәр ғәйет намаҙына аҙан әйтелһә — Исрафилдың (ғәләйһиссәләм) Сурға өрәсәге иҫкә төшөр; кешеләр йорттарынан мәсеткә йүнәлһәләр — ҡәберҙәрҙән ҡубарылып сығып Мәхшәргә йыйылыу иҫкә төшөр; әгәр ул кешеләрҙе мәсеттә ғәйет намаҙын уҡырға йыйылған хәлдә күрһәң — Ҡиәмәт көндө бөтә Әҙәм балаларының һәр береһе лә Аллаһы Тәғәлә ҡаршыһында баҫып торасаҡтарын иҫеңә төшөр; улар араһында яңы һәм ярлы-ялпы кейемлеләре, аҡ һәм ҡара тәнлеләрен, шатлыҡлы һәм ҡайғылы сырайлыларҙы күрһәң — ғәрәсәт халҡын иҫеңә төшөр; улар араһында балҡып торған аҡ нурлы шатлыҡлы йөҙҙәре изге бәндәләр мөьмин-мосолмандар һәм уларға эйәреүселәр, ҡара, ҡайғылы йөҙлөләре — гонаһ эйәләре, кәферҙәр һәм уларға эйәреүселәр булырҙар.\nӘнәс ибн Малик (р.) әйтте: «Мөьминдең 5 төрлө байрамы булыр: беренсеһе — бер ниндәй гонаһыҙ үткән көн, икенсе — күңелендә иман нурын тотоп, шәһәҙәт әйтеп һәм шайтан мәкеренән ҡотолған хәлендә донъянан киткән көнө; өсөнсөһе — Сират күперен уңышлы үтеп, ҡиәмәттең ҡурҡыу-хәтерҙәренән имен булып, тамуҡ һәм зобаниҙарҙан ҡотолған көнө; бишенсеһе — Раббыһының рәхмәтен күргән көнө (йәннәткә инеү көнө). (беренсеһе булыр — Аллаһ рәхмәте менән был донъяға килгән көнө, ахырыһы, — дүртенсеһен төшөрөп ҡалдырғандар).\nРиүәйәт ҡылына ти, Һарун әр-Рәшит бер ваҡыт ғәйеткә яңы, бай кейемдәр кейеп, атҡа атланып барған ине. Юлда уға бер ярлы фәҡир осраны һәм әйтте: «Байрам — яңы, ҡупшы кейемдәр кейеүсе өсөн байрам түгелдер, ә бәлки, Аллаһы ғазабынан имен булған кеше өсөн генә байрамдыр: Әй Рәшит, Аллаһы ғазабынан именһеңме? — тине. (Ураҙа тотоңмы?, намаҙ уҡыныңмы?, зәкәт бирҙеңме?).\nБелегеҙ шуны, ысынында Аллаһы Тәғәлә һәр бер ҡәүемгә байрам берәр байрам (ғәйет) билдәләне: ул ҡәүем шул ғәйетте ололап, ул көндә Аллаһы Тәғәләгә күмәкләшеп доға ҡылырға тейеш булдылар. Ләкин һәр ҡәүем был ғәйет көнөнән үҙенсә уйын-көлкө һәм гонаһ көнө яһаны. Әммә Мөхәммәд пәйғәмбәр (с.) өммәте генә үҙ ғәйеттәрен ололап, Аллаһҡа тоғролоҡ һаҡлап ҡалдылар. Ул ғәйеттәр — йома көн, Рамаҙан ғәйете һәм Ҡорбан ғәйете. Ул ғәйеттәрҙе Мөхәммәд (с.) өммәте Аллаһы Тәғәләгә тәкбирҙәр әйтеп, Уның ризалығы өсөн саҙаҡа биреп, ҡорбан салып, игелектәр ҡылып, харам тураһында онотоп үткәрҙеләр. Шулай булғас, был көндәрҙең хәйерлеге һәм өҫтөнлөктәре тураһында онотмағыҙ, анһыҙ хайуандарға оҡшамағыҙ, һауалы, тәкәббер булып йөрөмәгеҙ! Туған-ҡәрҙәштәрегеҙ менән элемтәне (туғанлығығыҙҙы) өҙмәгеҙ, мәрхүмдәрегеҙҙең ҡәберҙәрен белегеҙ, улар хаҡына доға ҡылып, саҙаҡа бирегеҙ! Сөнки улар һеҙҙән изгелек көтәрҙәр. Шулай булғас, был шәрәфәтле көндәрҙе аш — эсеү, йоҡо һәм ял итеү менән үткәрмәгеҙ һәм мәрхүмдәрҙе изгелек әжеренән мәхрүм итмәгеҙ. Һеҙ ҙә улар хәлендә һисшикһеҙ буласаҡһығыҙ! Үткән ваҡыттарҙы алтын-яҡуттар түләп тә кире ҡайтара алмасһығыҙ!\nВәһеп ибн Мөнбиһенән риүәйәт ҡылына. Пәйғәмбәр ﷺ әйтте: «Дөрөҫөн әйткәндә Иблис һәр ғәйет байрам көнөндә ҡаты тауыш сығарып, әсе тауыш менән ҡысҡырыр, һәм шуның менән үҙенең ҡәүемен үҙе хозурына туплар. Ҡәүеме, уның янында шунда уҡ йыйылып килгәс, әйтерҙәр: «Эй беҙҙең хужабыҙ! Кем һинең асыуын сәбәпсе булды? Беҙ ул ғәйеплене, иҙгеләп, киҫәктәргә бүлеп үлтерербеҙ, юҡ итербеҙ». Иблис иһә: «Миңә һис бер нәмә лә булманы, ләкин был Аллаһы ғәйет көнөндә был өммәт кешеләрең гонаһтарын ярлыҡаны, шуға, һеҙ бөгөн уларҙы аҙҙырып, төрлө ләззәттәр һәм шәһүәтле теләктәре өсөн сабыуға этәрегеҙ, үәсүәсә ҡылығыҙ — уларға. Аллаһы Тәғәлә нәфрәт менән ҡарағанға ҡәҙәр!» — тине. Шулай булғас, аҡыл һәм аң эйәһе булған һәр кешегә был ғәйет көндәрендә үҙенен нәфсеһен төрлө теләктәрҙән, шәһүәттән, хәрәм эштәр эшләүҙән тыйып, һаҡлап, изге ғәмәлдәрҙе күберәк ҡылырға ашҡынырға тейештер: Пәйғәмбәребеҙ ﷺ әйтте: «Был Рамаҙан ғәйете көнөндә саҙаҡаны күп бирегеҙ һәм башҡа изге эштәрҙе күп ҡылығыҙ Күберәк тәсбих-тәһелдәр әйтегеҙ! Сөнки бөгөн Аллаһы Тәғәлә һеҙҙең гонаһтарығыҙҙы кисерер, доғаларығыҙҙы ҡабул ҡылыр, һеҙгә Үҙенең рәхмәт ҡарашы менән ҡарар.\nИ Раббым! Беҙҙе тура юлыңа күндергәндән һуң күңелдәребеҙҙе ҡарайтма. Үҙ хозурыңдан беҙгә рәхмәтеңде индер, сөнки Һин— рәхмәт һәм ниғмәт Биреүсеһең!\nЭта запись написана автором Назир Сабитов, 15.06.2018 в 01:28, и размещена в категории вәғәздәр. Следите за ответами на эту запись с помощью RSS 2.0. Вы можете написать комментарий или разместить обратную ссылку на своем сайте.


Күмертауҙа уҡыу урындары йәрминкәһе үтте // Йәмғиәт | новости башинформ.рф\nКүмертауҙа уҡыу урындары йәрминкәһе үтте\n10:54, 21 марта 2011 Йәмғиәт\nКүмертау ҡалаһында уҡыу урындары йәрминкәһе үтте. Сығарылыш уҡыусыларына буласаҡ һөнәрен һайлауға ярҙам итеү маҡсатында, ҡала округы хакимиәте һәм Күмертауҙың Халыҡ мәшғүллеге үҙәге йола буйынса бындай йәрминкәләрҙе тап яҙғыһын үткәрә. Быйылғы йәрминкәлә Күмертау, Мәләүез, Стәрлетамаҡ ҡалаларының 16 башланғыс, урта һәм юғары һөнәри белем биреү учреждениелары ҡатнашты. Ике көн дауамында барған йәрминкәлә Күмертау ҡалаһы һәм Көйөргәҙе районы мәктәптәренең 9 һәм 11 кластарынан 670 уҡыусы ҡатнашты.\nҮҙенең эшмәкәрлеге менән тулыраҡ таныштырыу өсөн, һәр һөнәри белем биреү учреждениеһы сағыу мәғлүмәт стендтары, видеороликтар, буклеттар, брошюралар, календарҙар әҙерләгән ине. Йәрминкәлә ҡатнашыусыларға «Абитуриент–2011», «Нисек һөнәр һайларға», «Һиңә, сығарылыш уҡыусыһы», «Йәштәр хеҙмәте һәм мәшғүллеге тураһында» кеүек материалдар таратылды.\nУҡыу урындары йәрминкәһендә Күмертау хакимиәте башлығы Борис Беляев ҡатнашты, уҡыусыларға мөрәжәғәт итеп, ул йәштәргә буласаҡ профессияһын һайлауға етди ҡарауҙарын һораны.\n— Һөнәр һайлағанда, профессияның абруйлылығына һәм популяр булыуына ғына түгел, уның хеҙмәт баҙарында талап ителеү-ителмәүенә, конкурент һәләтлелегенә лә ҡарағыҙ, — тип билдәләне Борис Беляев.\nҠала Халыҡ мәшғүллеге үҙәге мәғлүмәте буйынса, Күмертауға бөгөн квалификациялы эшселәр — электриктар, иретеп йәбештереүселәр, ташсылар, токарҙар, балта оҫталары, штукатурҙар, кран машинистары, машиналар эшләү һәм төҙөлөш тармағы эшселәре, халыҡты көнкүреш хеҙмәтләндереү өлкәһе белгестәре талап ителә. Ҡалаға шулай уҡ табиптар, юғары квалификациялы инженерҙар — конструкторҙар, программистар, механиктар, химиктар ҙа кәрәк.\nТеги: хеҙмәт баҙары, йәрминкә


Рөстәм Хәмитов Рәсәй һәм Башҡортостан дәүләт наградаларын тапшырҙы // Йәмғиәт | новости башинформ.рф\nРөстәм Хәмитов Рәсәй һәм Башҡортостан дәүләт наградаларын тапшырҙы\n15:43, 21 ноября 2013 Йәмғиәт\n21 ноябрҙә Өфөлә Рәсәй һәм Башҡортостан дәүләт наградаларын тапшырыу тантанаһы үтте. Республика һәм илде үҫтереүгә лайыҡлы өлөш индергән 42 кеше Президент Рөстәм Хәмитов ҡулынан миҙалдар алды. Улар иҫәбендә табиптар, уҡытыусылар, эшселәр, мәҙәниәт эшмәкәрҙәре, ауыл хужалығы эшсәндәре.\n— Эшегеҙҙе бөтә күңелегеҙҙе, көсөгөҙҙө һалып, яҡшы итеп, яуаплы башҡарғанығыҙ өсөн дә һеҙ был наградаларға лайыҡһығыҙ. Тормошоғоҙҙағы был үҙенсәлекле ваҡиға менән ҡотлап, һеҙгә һаулыҡ, уңыштар, ғаиләгеҙҙә барыһы ла яҡшы булыуын, киләсәктә лә үҙегеҙҙе ышаныслы тойоп, әүҙем эшләүегеҙҙе дауам итеүегеҙҙе теләйем, — тине Рөсәм Хәмитов.\n— Беҙ һеҙҙең менән ғорурланабыҙ, һеҙҙең кеүек кешеләр күберәк булыуын теләйбеҙ, — тип айырып билдәләне Башҡортостан Президенты.\n«Һәләкәткә тарыусыларҙы ҡотҡарған өсөн» миҙалын бүләкләнеүселәр араһынан иң йәше алды. Айнур Ғәлиевҡа ни бары 14 йәш, ул Ишембай районының Әхмәт-Зәки Вәлиди исемендәге 2-се башҡорт гимназия-интернатының һигеҙенсе класында уҡый. Малай былтыр йәй ҡыйыулыҡ күрһәтә.\n— Беҙ ҡустым менән матрасҡа ятып алыҫҡа йөҙөп киткән малай менән ҡыҙҙың ҡапыл әйләнеүен күреп ҡалдыҡ. Улар бата башлағас, аталары уларға ярҙамға ташланды, ләкин ярты араны үткәс, ул да хәле бөтөп бата башланы. Беҙ кәмәлә иң элек балаларҙың эргәһенә барып, уларҙы һыуҙан тартып сығарҙыҡ, һуңынан өлкән кешегә ярҙам иттек, — тип һөйләне Айнур Ғәлиев.\nМалай үҙен герой итеп тоймай, ә «уның урынында һәр кеше шулай эшләр ине» тип иҫәпләй. Республика Президентынан бүләккә Айнур планшетлы компьютер алды.\n«Башҡортостан Республикаһының атҡаҙанған мәҙәниәт хеҙмәткәре» тигән абруйлы исемгә яҙыусы — Рәсәй һәм Башҡортостан Яҙыусылар союзы ағзаһы Леонид Соколов лайыҡ булды. Осраҡ менән файҙаланып, яҙыусы-юморист Рөстәм Хәмитовҡа үҙенең быйыл йәй донъя күргән «Автограф» китабын бүләк итте.\nӘйтергә кәрәк, Өфө яҙыусыһының ижадын республикала ғына түгел, хатта Канадала ла баһалағандар. Рус телендәге «Ванкувер Экспресс» гәзитендә уның ике ҙур юмористик хикәйәһе («Серая мышка», «Бутылка коньяка») баҫылған.\n21-се Республика клиник дауаханаһының хирургия бүлеге мөдире — врач-хирург Илдар Ҡорбанғолов Башҡортостан Республикаһының атҡаҙанған табибы булды. Коллегалары менән бергә ул хирургияның сиктән тыш яуаплы өлкәһе — ағзаларҙы трансплантациялау менән шөғөлләнә.\nТантананы тамамлап, Рөстәм Хәмитов залда ултырыусыларҙың барыһына ла хеҙмәттәре өсөн тағы бер тапҡыр рәхмәт белдерҙе.\n— Мин, һис шикһеҙ, үҙ иңемдәге яуаплылыҡты аңлайым, һеҙҙең мине яҡлауығыҙҙы тоям, һәм был миңә көс бирә, рухландыра. Мин дә һеҙҙең кеүек, арыу-талыуһыҙ, хәлемдән килгәндең барыһын да эшләргә тырышасаҡмын. Һеҙ минең өсөн өлгө, — тине республика Президенты.\nТеги: наградлау,бр президенты


Бөйөк Ватан һуғышы - тетрәнеү ҙә, ҡаты һынау ҙа, ҙур ҡый ыулыҡ та. Ватаныбыҙ һаҡсыларын ул ваҡытта ябай итеп "һалдат" һәм "сове т армияһы" тип атағандар, әммә беҙ бөгөн тылда көндәлек ауыр тормош мен ән еңеүҙе яҡынайтыусылар хаҡында һөйләшергә теләйбеҙ. Тарих фәндәре ка ндидаты, доцент, Рәсәй фәндәр академияһы Өфө ғилми үҙәге Тарих, тел һ әм әҙәбиәте институтының тарих бүлеге етәксеһе Римма Сөләймәно ва еңеү фронттарҙа ғына түгел, тылда ла яуланды тип иҫәпләй.\n- Ысынлап та еңеү беҙгә еңел бирелмәне. Был изге байрам, бәхет ҡатыш ҡайғы: бик күп яҡындарыбыҙ, туғандарыбыҙ яу яланында башын һ алды. Әммә беҙ еңдек, һәм уның өсөн түләргә тура килгән хаҡт ы оноторға һәм үткәндәге\nхаталарҙы ҡабатларға ярамай. Төпкөлдәге совет тылында Башҡо ртостандың айырым урын биләүе менән беҙ ғорурланырға тейеш. Тәбиғи байл ығы, етештереү ҡеүәте, матди һәм халыҡ ресурсы булған Башҡортоста н фронтты өҙлөкһөҙ рәүештә барлыҡ кәрәк - яраҡ менән тәьмин итеүҙә ҙур\nроль уйнаны. Бында республика ғалимдары һәм ғилми учреждени еларының айырым урын\nбиләүен әйтеп үтергә теләйем.\nРимма Ноғман ҡыҙы һөйләүенсә, һуғыш башланғанда республик ала егермегә яҡын ғилми - тикшеренеү институты, лаборатория һәм тәжрибә үткәреү станциялары эшләй. Конструктор бюролары һәм ҡайһы бе р ҙур\nсәнәғәт предприятие лабораторияларында тикшереү эштәре алып\nбарыла. Һуғыштың тәүге йылдарында бында Мәскәү һәм Украинанан эвакуа цияланған байтаҡ учреждение эшләй.\nБыл йылдарҙа ғилми тикшеренеүҙәр дошманға ҡаршы көрәштең яңы алымдарын уйлап табыу, сәнәғәткә оборона производствоһын үҙл әштереү һәм камиллаштырыуға ярҙам итеү, яңы сеймал ресурстар ы эҙләп табыу һәм дефицит материалдарҙы урындағы сеймал менән алмаштырыу юлын табыуға йүнәлтелә.\n- 1941 йылдың сентябрь айында СССР Фәндәр академияһы през идиумында Урал ресурстарын оборона кәрәк - ярағына тотоноу б уйынса комиссия төҙөлә, уның составына илебеҙҙең 600 ғалимы инә, - ти Римма Сөләймәнова. - Комиисия ҡыҫҡа ваҡыт эсендә Уралдың һәр тыл районында булған\nресурстар тураһында ғилми яҡтан нигеҙләнгән һығымта бирергә һәм тиҙ ар ала уны илдең хәрби - сәнәғәт базаһына, "Еңеүҙең төп арсенал ына" әйләндерергә тейеш була.\nФайҙалы ҡаҙылма ятҡылыҡтарын эҙләүгә айырыуса ҙур иғтибар\nбүленә, был оборона производствоһына бик ныҡ кәрәк була, ош о арҡала республиканың руда ятҡылыҡтары Уралдың бик күп предприятиелары өсөн төп се ймал базаһына әүерелә. Бынан тыш ғалимдарыбыҙҙың Сибай, Учалы һәм\nМаҡан ятҡылыҡтарынан башланған Башҡортостан төҫлө металлургияһында\nиң мөһим тармаҡтарының береһе - баҡыр етештереүгә индергән өлөштәрен билдәләмәү мөмкин түгел. Шулай уҡ нефть эҙләү һәм эшкәртеү өлкәһендә лә ҙур ғилми эш алып барыла һәм үҙ сираты нда һиҙелерлек һөҙөмтәләргә килтерә: 1943\nйылдың сентябрь айында Ишембайҙан алыҫ түгел ятҡылыҡ асыла,\nреспублика ғалимдары, геолгтары һәм нефтселәрҙең ҙур ҡаҙаны шына әйләнә. Һуғыш йылдарында Башҡортостанда машина төҙөү пр едприятиелары эшмәкәрлеге өсөн ҙур әһәмиәткә эйә булған техник фәндәр, мет алл етештереү, энергетика өлкәләрендә лә ҙур эш башҡарыла. Был, Римма Сөләймәнованың һүҙҙәренә ҡарағанда, үҙ сиратында физик - тех ник һәм математик тикшеренеүҙәр талап итә. Бының менән Украина фәндә р академияһы, шулай уҡ үҙәк ғилми учреждениелар шөғөлләнә - ул ар яңы төр боеприпастар, оптик артиллерия приборҙары төҙөү, хәрби техни ка өсөн юғары сифатлы майлау материалдары һәм антифриздар сы ғарыу, хәрби самолеттар өсөн ҡеүәтле двигателдәр, яңы элемтә\nаппаратураһы етештереү менән мәшғүл була...\n- Эвакуацияланған ғалимдарҙың күбеһе һуғыш тамамланғас та\nБашҡортостанда ҡала һәм үҙенең ғилми эшмәкәрлеген дауам итә . Беҙҙең Академия институттарында ла һуғыш ветерандары эшләне һәм эшләй, - тип\nРимма Ноғман ҡыҙы. - Әммә мин, Тарих, тел һәм әҙбиәт инстит уты вәкиле булараҡ, беҙҙең хеҙмәткәрҙәр - һуғыш геройҙары тураһында бер\nнисә һүҙ әйтеп китергә теләйем.\nБеҙҙең коллективта биш Бөйөк Ватан һуғышы ветераны эшләне . Нур Зарипов, Ғилемдар Рамаҙанов, Тәминдәр Әхмәҙиев, Людмила Атан ова һәм Хәмзә Усманов ҡулдарына ҡорал алып Ватаныбыҙ һағына баҫа. Һу ғыштан һуң да Башҡортостанда гуманитар фәндәрҙең уңышлы үҫеш е өсөн күп көстәрен бирә улар.\nУлар институтҡа һуғыштан һуң килә. Пулеметсы һәм взвод ко мандиры Нур Зарипов әҙәбиәтсе - ғалим, фольклорсы, филология фәндәре кан дидатына, 21 - се гвардия бригадаһы яугиры Ғилемдар Рамаҙано в филология фәндәре докторы, билдәле әҙәбиәтсегә әйләнә, Тәминдәр Әхмәҙиев танк механигы һөнәрен тарихты өйрәнеү фәненә алмаштыра ( беҙ уны тарих фән дәре кандидаты, өлкән ғилми хеҙмәткәр, БР атҡаҙанған фән эшмәкәре\nбулараҡ беләбеҙ), шәфҡәт туташы Людмила Атанова һуғыштан һуң музыка белгесе, БАССР - ҙың атҡаҙанған сәнғәт эшмәкәре булып таныла.\nБыйыл, илебеҙ Бөйөк Еңеүҙең 60 йыллығын билдәләгәндә, беҙ\nүҙебеҙҙең бер генә ветераныбыҙ - элекке директорыбыҙ, тарих фәндәре до кторы,\nпрофессор, БР атҡаҙанған фән эшмәкәре Хәмзә Фәтих улы Усман овты ғына ҡотланыҡ. Ҡалғандары, ҡыҙғанысҡа ҡаршы, был көнгә тиклем йәш әй алманы.\nӘ Хәмзә Фәтих улы әлегә тиклем һау - сәләмәт, өлкән йәштә\nбулыуына ҡарамаҫтан, беҙҙең институтта ғилми - әҙәби эшмәкәрлек менән\nшөғөлләнә. Бөгөн ул Башҡортостан Тарихының икенсе томы өҫтөндә эшләй. 9\nмай байрамын ул беҙҙең коллектив менән бергә ҡаршыланы. Беҙ уға оҙон ғүмер һәм ижади уңыштар теләйбеҙ!


18 июндә Өфөлә Башҡортостандың иң яҡшы тауарҙары билдәләнәсәк // Иҡтисад | новости башинформ.рф\n18 июндә Өфөлә Башҡортостандың иң яҡшы тауарҙары билдәләнәсәк\n12:45, 17 июня 2013 Иҡтисад\n18 июндә Өфөлә, БР Ауыл хужалығы министрлығында, «Башҡортостандың иң яҡшы тауарҙары-2013» конкурсында еңеүселәр тәбрикләнәсәк.\nИҫегеҙгә төшөрәбеҙ, әлеге республика конкурсы «Рәсәйҙең 100 иң яҡшы тауары» федераль программаһының бер этабы булып тора. Иң яҡшы тауарҙарҙы һәм хеҙмәттәрҙе асыҡлау, уларҙы етештереүселәрҙең – сифат өлкәһендәге лидерҙарҙың тәжрибәһен йәйелдереү, һөҙөмтәле сифат менеджменты системаларын индереүгә булышлыҡ итеү бәйгенең төп маҡсаты булып тора.\nБыйыл конкурста 102 предприятие ҡатнашты.\nТантаналы сарала шулай уҡ «Иң яҡшы сифат менеджменты системаһы» һәм «Сифат буйынса иң яҡшы менеджер» бәйгеләрендә еңеүселәр билдәләнәсәк.\nБашлана – 15.00 сәғәттә.\nТеги: конкурстар,сифат,башҡортостандың иң яҡшы тауарҙары


Бөгөн Өфөнөң «Урал» волейбол клубы үҙ майҙанында Сорғоттоң «Газпром-Югра»һы менән осраша\nБыға тиклем яҡташтарыбыҙ ярышҡа ныҡлы әҙерләнеп, көнөнә ике тапҡыр күнекмәләр уҙғарҙы.\nКлубтың баш тренеры Игорь Пасечникты спортсылар араһында сырхап тороусыларҙың булмауы шатландыра. Тимәк, Рәсәй суперлигаһы чемпионатының сираттағы матчында һәр уйынсыға иҫәп тоторға мөмкин. Әлегә «Урал»дың активында ни бары бер еңеү, миҙгел башында яҡташтарыбыҙ «Грозный» командаһын еңгәйне. Ләкин һуңынан Ҡазандың «Зенит»ы менән Яңы Уренгойҙың «Факел»ы менән уйындар командаға уңыш килтермәне. Бөгөнгө осрашыуҙы Башҡортостан юлдаш телеканалы тура эфирҙа күрһәтә. Ул киске сәғәт 7 тула 15 минутта башлана.


«Киске Өфө» гәзитенең сайты - ЙӨРӘК МЕНӘН ШАЯРМАЙҘАР... - 2016 - Мәҡәләләр\nЙӨРӘК МЕНӘН ШАЯРМАЙҘАР...\nБыл мәҡәләгә Ибраһим Абдуллиндың пьесаһының бер ниндәй ҙә ҡыҫылышы юҡ, тиергә булыр ине, әгәр ул атамаһында уҡ бер һөйләм менән генә аныҡ киҫәтеү яһамаһа. Бер олоно, бер кесене тыңла, тигәндәй, был һүҙҙәргә ҡолаҡ һалырға кәрәк, сөнки белгестәр әйтеүенсә, һуңғы йылдарҙа йөрәк-ҡан тамырҙары системаһы сирҙәренән яҡты донъя менән хушлашыусылар һаны хатта яман шеш статистикаһынан да артып китә икән. Бының ысынлап та шулаймы икәнлеген асыҡлау һәм башҡа көнүҙәк һорауҙар менән Республика кардиология үҙәгенең баш табибы Ирина НИКОЛАЕВАға мөрәжәғәт иттек.\nҺеҙ етәкләгән Үҙәк - республика халҡына кардиология һәм юғары технологияларға нигеҙләнгән кардиохирургия ярҙамы күрһәтеү өсөн заманса дауалау-диагностика ҡорамалдары менән йыһазландырылған махсус медицина учреждениеһы. Ошолар һәм яңы инновациялар менән таныштырып үтегеҙсе әле.\n- Кардиоүҙәктең үҙенсәлеге - кардиология һәм кардиохирургия хеҙмәттәренең уңышлы берлегендә. Тәүге йылдарҙа консультация биреү, диагностикалау ярҙамы күрһәтеү 360 койка-урынға иҫәпләнгән учреждение белгестәренең төп бурысы булып торһа, бынан 15 йыл элек хирургия бүлеге ойошторолдо. Бөгөн ул - берҙәм организм, кардиологтар кардиохирургтар менән ҡулға-ҡул тотоношоп эшләп кенә ҡалмайҙар, ошо бер-береһенә тығыҙ бәйләнгән ике өлкәләге белем һәм тәжрибәгә лә эйәләр. Был, тәү сиратта, пациент өсөн бик уңайлы һәм иң ҡатмарлы диагноз менән килгән ауырыуҙарға һөҙөмтәле ярҙам күрһәтеү мөмкинлеге бирә.\nБылтыр үҙәктә гибрид операциялары яһала башланы. Улар илдең ни бары биш клиникаһында ғына үҙләштерелгән. Был ике төрҙө үҙ эсенә алған ҡатмарлы операция. Ул асыҡ йөрәккә һәм бер үк ваҡытта эндоваскуляр ысул (ҡанды ағыҙмайынса) менән тамырҙарға эшләнә. Бындай дауалау, мәҫәлән, йөрәктең иң ҙур артерияһы - аорта өҙөлгәндә, кеше ғүмере хәүеф аҫтында булғанда һәм ашығыс ярҙам талап ителгәндә ҡулланыла. Аортаны шунда уҡ бөтөн оҙонлоғонда протезлау мөмкин түгел, шуға күрә айырым участкаларҙы алмаштырыу буйынса ике операция алмашлап яһала. Хирургтарыбыҙ йоҡо артерияларына ла эндоваскуляр операциялар эшләй. Һуңғы өс йылда үҙәктә йөрәк һәм ҡан тамырҙары ауырыуҙарын хирургик коррекциялауҙың 50 яңы ысулы ҡулланыла. 2013 йылда йөрәкте күсереп ултыртыу буйынса беренсе операция яһаныҡ. Бөгөн, хирургтарыбыҙ иҫәбендә уларҙың һаны 9-ға еткәндә, бындай операциялар яңылыҡ түгел.\nИрина Евгеньевна, Башҡортостанда йөрәк сирлеләр статистикаһы нисек һәм төбәктә ниндәй ауырыуҙар йышыраҡ осрай?\n- Һуңғы өс йылда республикала артериаль гипертония сирҙәренең - 9,2, цереброваскуляр сирҙәрҙең 10,8 процентҡа артыуы һөҙөмтәһендә йөрәк-ҡан тамырҙары системаһы ауырыуҙарының 1,4 процентҡа артыуы билдәләнә, шул уҡ ваҡытта йөрәктең ишемия ауырыуы 8 процентҡа кәмегән. Артериаль гипертония менән ауырыусыларҙың артыуы кире күренеш түгел, ул йөрәк-ҡан тамырҙары системаһы сирҙәрен иртә стадияларҙа асыҡлауҙың күр-һәткесе. Улар ни тиклем иртәрәк асыҡлана, шул тиклем йөрәк һәм ҡан тамырҙары ауырыуҙарынан вафат булыусылар һаны кәмей\nЙөрәк проблемаларына тарымаҫ өсөн ғәҙәти, сәләмәт кешегә нимәләр эшләргә кәрәк? Йөрәк ауырыуҙарына ниндәй тышҡы факторҙар йоғонто яһай? Йөрәк ауыртҡанда ябай кеше нимәләр белергә тейеш? Кардиологияла йөрәк-ҡан тамырҙары ауырыуҙары үҫешенә йоғонто яһаусы сәбәптәрҙе өйрәнеү айырым дисциплинаға ҡарай. Ул был проблеманы һөҙөмтәле хәл итергә һәм сирҙәрҙе алдан иҫкәртеп, дауалауҙың йоғонтоло системаһын булдырырға ярҙам итә. Шартлы рәүештә хәүеф факторҙары үҙгәрмәүсән (йәш, нәҫел, енес) һәм үҙгәреүсәнгә (гиподинамия, гиперхолестеринимия, артериаль ҡан баҫымының күтәрелеүе, стресс, һимереү) бүленә.\nЙөрәк-ҡан тамырҙары ауырыуҙары үҫешенә артыҡ ашау, саманан тыш эмоциональ көсөргәнеш, спиртлы эсемлектәр менән мауығыу, тәмәке тартыу, саманан тыш аш тоҙо ҡулланыу, аҙ хәрәкәтләнеү һ.б. йоғонто яһай. Был шарттарҙың береһе генә ауырыу барлыҡҡа килеүгә сәбәп була алмай, әммә бер нисә фактор бергә күҙәтелгәндә, сирләү хәүефе күп тапҡырҙарға арта. Был сәбәптәргә кәртә ҡуйыу, һис шикһеҙ, сәләмәтлекте һаҡлауға ярҙам итәсәк. Тәү сиратта, насар ғәҙәттәрҙән баш тартып, йышыраҡ саф һауала булырға, рациональ туҡланырға, билдәләнгән диетаны һаҡларға, сәләмәт тормош алып барырға кәрәк.\nЙөрәк ауыртҡанда тәүге ярҙамды ябай кеше лә күрһәтә белергә тейеш. Өйәнәктең беренсе билдәләре: күкрәктә көслө баҫымлы, яндырыусы, ҡыҫымлы ауыртыу барлыҡҡа килә һәм һул ҡулбашҡа, беләккә, муйынға, аҫҡы яңаҡҡа, эстең өҫкө өлөшөнә бирә, 5 минут самаһы дауам итә. Йышыраҡ ауыр эш башҡарғанда, йылы бүлмәнән һыуыҡҡа сыҡҡанда барлыҡҡа килә. Әгәр ауыртыу 5 минуттан артығыраҡ булып, һалҡын тир бәреп сыға икән, миокард инфаркты күҙәтелә.\nОшондай симптомдар булғанда, таянсығы булған креслоға ултырырға йәки баш яғы күтәренке түшәккә ятырға, тынысланырға, яғаны бушатырға, ҡайыш йәки билбау булһа, уларҙы сисергә, 0,25 г аспиринды сәйнәп йоторға, 0,5 мг нитроглицеринды тел аҫтына һалырға кәрәк. Күкрәкте йөн шарф, бейәләй йәки ус менән ҡыҙарғансы ышҡыу зарур, был йөрәккә ҡан ағымын көсәйтәсәк. Тәрән итеп тын алып, 1-2 минут дауамында көслө итеп йүткерегеҙ, йүтәл йөрәккә баҫымды көсәйтеп, ул яҡшыраҡ эшләй башлаясаҡ. Әгәр ауыртыу үтмәһә, 5 минуттан һуң икенсе нитроглицерин ҡабул итеп, тиҙ ярҙам саҡыртығыҙ.\nНимә эшләргә ярамай? Йөрәккә һалҡын әйбер һалырға - тамырҙар тарайып, инфаркт киңәйәсәк. Йөрөргә, торорға, тәмәке тартырға, ашарға ярамай. Аспиринға аллергия, ашҡаҙанығыҙ ауырта икән, уны ҡулланыу тыйыла. Әгәр ҡан баҫымығыҙ түбән булһа йәки башығыҙ әйләнһә, телмәрегеҙ насарайып, хәрәкәттәрегеҙ буталһа, нитроглицерин ярамай. Нитроглицерин һәм аспирин ҡабул иткндән һуң ауыртыныу тулыһынса юҡҡа сығып, хәлегеҙ еңеләйһә, табипты өйөгөҙгә саҡыртып, дауаланырға кәрәк. Табип килгәнсе ҡабул иткән дарыуҙарҙың тышлыҡтарын ташламағыҙ.\n"Бөтөн ауырыуҙар ҙа нервынан", тиҙәр. Инфаркттарҙың һәм инсульттарҙың күп булыуы стрестарға бәйлеме, сөнки бөгөн бер генә кеше лә уларҙан азат түгел. Хатта мәктәп уҡыусылары өсөн дә тестар, имтихандар ҙур стресс...\n- Ысынлап та, стрестар йәки саманан тыш хис-тойғоло көсөргәнеш йөрәк-ҡан тамырҙары ауырыуҙары үҫешенең сәбәбе булып тора. Кеше стресс кисергәндә ҡанға гормондар сыға һәм улар артериаль ҡан баҫымын күтәрә. Йөрәк ҡыҫылыуы йышлығы һәм уның көсө арта, йөрәк мускулдарында матдәләр алмашыныуы шәбәйә, кислородҡа ихтыяж тыуа. Шуға күрә, стресс артериаль ҡан баҫымы күтәрелеүгә, инфарктҡа йәки инсультҡа килтереүе бар.\nРәсми сайтығыҙҙа: "Бөгөн сәләмәт булыу модала, абруйлы һәм йәшәү өсөн мотлаҡ!" - тигән яҙыу девиз кеүек тора. Республикала йөрәк ауырыуҙарын иртә стадияла диагностикалауҙа алға китеш бармы?\n- Республикала профилактика эштәре киң алып барыла. Ошо эшмәкәрлек өсөн беҙҙең үҙәк "Йөрәк докторы" йәмәғәт таныуы премияһына лайыҡ булды. Халыҡ менән эшләгәндә төрлө формалар ҡулланабыҙ - "БР-ҙа халыҡ сәләмәтлеге көнө", "Ҡан баҫымыңды үлсә", "Кардиолог менән прогулка", "Кардиолог кәрзине", "Башҡортостан балаларына - сәләмәт йөрәктәр", "Кардиолог беренсе синыф уҡыусыһына" һ.б. акциялар уҙғарабыҙ, балаларҙан алып пенсионерҙарға тиклем барлыҡ йәш категориялары менән дә эшләйбеҙ. Әйткәндәй, был - үҙәктә эшләнгән Башҡортостанда ғүмер дауамында сәләмәтлекте һаҡлау буйынса Республика модуль программаһы принциптарының береһе. Ул үҙенә дүрт модулде: мәктәпкәсә, мәктәп йәшендәге, эшкә яраҡлы халыҡты һәм оло быуынды - пенсионерҙарҙы һәм инвалидтарҙы ала. Һәр төркөм менән адреслы эш алып барабыҙ.\nХәүеф һәм йөрәк-ҡан тамырҙары ауырыуҙарын иртә стадияла асыҡлау маҡсатында республиканың район-ҡалаларында былтыр оло йәштәгеләрҙе скрининг тикшереүе системаһы индерелде һәм 19018 кеше тикшерелде. Шуларҙың 30,9 проценты түбән хәүефкә ҡарай, 35,5 процентының ауырыу хәүефе юғары һәм бик юғары, ә 33,6 процентында сир булыуы асыҡланды.\nПрофилактика - Республика кардиоҙүәге эшенең мөһим бер тармағы булып тора, әммә күптәр, үкенескә күрә, тормош ҡәҙере тураһында бик һуң уйлана башлай. Беҙҙең бурыс - уларға ошоно йәшерәк ваҡытта уҡ, иртәрәк аңлатыу.\nЯҙылған: 11.07.16 | Ҡаралған: 719


Тиррен диңгеҙе — Башҡорт Википедияһы\nТиррен диңгеҙе (итал. mar Tirreno, лат. mare Tyrrhenum, корс. һәм сиц. mari Tirrenu, неоп. Mar Tirreno, франц. mer Tyrrhénienne) — Италияның көнбайыш яр буйындағы Урта диңгеҙҙең бер өлөшө.\nТиррен диңгеҙе Викимилектә\nАпеннин ярымутрауы менән Сицилия, Сардиния һәм Корсика утрауҙары араһында урынлашҡан.\nМаксималь тәрәнлеге — 3719 м. Диңгеҙ районы аша Европа һәм Африка геологик плиталары араһында ер сатнаған урын һыҙығы үтә, шунлыҡтан бында һыу аҫты тауҙар теҙмәһе һәм янар вулкандар (Везувий, Этна, Стромболи, Вулькано һ. б.) бар.\nТиррен диңгеҙе Урта диңгеҙҙең башҡа өлөштәре менән артабанғы боғаҙҙар аша тоташа:\nтөньяҡта — Корсика боғаҙы, Италия һәм Корсика утрауы араһында (киңлеге яҡынса 80 км);\nкөнбайышта — Бонифачо боғаҙы, Корсика һәм Сардиния утрауҙары араһында (киңлеге 11 км);\nкөньяҡта — Сардиния боғаҙы, Сардиния утрауы һәм Тунис (Африка) араһында (киңлеге яҡынса 200 км);\nкөньяҡ-көнбайышта — Сицилия боғаҙы, Сицилия утрауы һәм Тунис араһында, (киңлеге 160 км);\nкөньяҡ-көнсығышта — Мессина боғаҙы (киңлеге 3 км).\nТөп порттары: Неаполь, Палермо, Кальяри (Италия), Бастия (Франция).\nA. Mauffret und I. Contrucci: Crustal Structure of the North Tyrrhenean Sea: first result of a multichannel seismic LISA cruise in: Bernard Durand, Geological Society of London (Hrsg.): The Mediterranean Basins: tertiary extension within the Alpine Orogen Geological Society, 1999 ISBN 1-86239-033-9 S. 169–172\nRenzo Sartori: Corsica-Sardinia block and the Tyrrhenean Sea in: Gian Battista Vai, Peter Martini (Hrsg.): Anatomy of an orogen: the Apennines and adjacent Mediterranean basins Springer, 2001 ISBN 0-412-75040-6 S. 370–373\nhttps://ba.wikipedia.org/w/index.php?title=Тиррен_диңгеҙе&oldid=545403 ҡабул ителгән\nПоследний раз редактировалась 26 декабрь 2015 в 06:46\nБыл бит һуңғы тапҡыр 06:46 26 декабрь 2015 үҙгәртелгән.


Песня «Араларҙа ай ғына» исполнителя Гульсум Бикбулатова. Скачать или слушать онлайн\nПесня «Араларҙа ай ғына»\nЯрҙа егет, көймәлә ҡыҙ\nҺыу өҫтөндә ай йөҙә.\nТулҡындарҙы ул теҙә.\nЯр аҫтында тал ғына\nЯратмаһаң ҡал ғына.\nӘ яратһаң йүгереп төш\nАраларҙа ай ғына.\nТал толомон һыу тарата\nХәтерләтеп юл сатын.\nИке яҡта яр йыраҡта\nЭргәмдәге йәр яҡын.\nСәсрәп китте көмөш тулҡын\nТалдарҙан тамсы тама.\nБер кәмәлә икәү бергә\nБер бөтон бәхет аға.


ЮЛДАРҘА РЕМОНТ ЭШТӘРЕ\n17 Апрель 2020, 14:00\nҠарҙар иреп бөтөү менән юлдарҙа соҡор-саҡырҙар күбәйә, юл ыҙаһы башлана. Быйылғы йылда Ғәлиәкбәр, Аҫҡар, Ғәҙелгәрәй юлдары ремонтланасаҡ.\nӘле Иҫке Собханғол – Ғәлиәкбәр йүнәлешендә 10 саҡрымға яҡын ремонт эштәре башҡарылған. Соҡорҙарға таш түгелеп, тигеҙләнгән.\nАҫҡар юлдарында ла ремонт эштәре башланған, ләкин ҡар иреп, юлдар йомшара башлағанға күрә, эштәр ваҡытлыса туҡтатылған. Яҡын арала, юлдар кипһә, ремонт эштәре дауам итәсәк, тип хәбәр иттеләр Бөрйән юл төҙөү-ремонтлау идаралығынан.\n- Бөрйән – Темәс йүнәлешендәге юлдарҙың да торошо тикшерелеп, ҡарап торола. Үтә иҙгеләнеп, боҙолған урындары, таш түгелеп, ремонтланасаҡ.\nҒәҙелгәрәй яғында юлдарҙың соҡорҙары тигеҙләнде. 15 апрелдән Бөрйән-Мораҡ юлдарына ремонт эштәре башланасаҡ. Ныҡ соҡорло урындарына таш түгеләсәк. Был юлдар айырыуса һаҡланған ерҙәрҙә булғанға күрә, яҡын-тирәнән юлды тигеҙләүгә материал алып булмай, район үҙәгенән ташырға тура килә. Шул сәбәпле бүленгән аҡсаның күп өлөшө ремонт өсөн материал ташыуға сарыф ителә. Аҡса, нигеҙҙә, ремонт өсөн түгел, ә юлды тәртиптә тотоу өсөн бүленә.\nБыйылғы планда юлдарға асфальт түшәү ҙә бар. Әлеге мәлдә Бөрйән асфальт-бетон заводы ремонтта, апрель айының аҙаҡтарына эшләй башлаясаҡ. Әммә ул ваҡытҡа тиклем Белорет ҡалаһынан асфальт ташыу ҡаралған. Бөрйән-Ырғыҙлы юлдарына асфальт һалыуға экспертиза үткәрелгән. Яҡын арала Кейекбай тауына асфальт һалып бөтөп, аҡса етерлек кимәлдә бүленһә, артабан да дауам итергә иҫәп.\nЮл, ремонт эштәре иртә яҙҙан башланһа ла ҡара көҙгә тиклем дауам итә. Башҡа ауылдарға юлдарҙың да хәл-торошон ҡарап торабыҙ, – тине Бөрйән юл төҙөү һәм ремонтлауидаралығы етәксеһе Руслан Денисламов.


Айгөл МОЗАФАРОВА: «Бер нәмәгә бирешмәйсә, ғорур атлап алға барырға!» » «Йәшлек» гәзите | Газета "Йэшлек"\nГазета "Йәшлек" » Яңылыҡтар архивы » Конкурстар » Айгөл МОЗАФАРОВА: «Бер нәмәгә бирешмәйсә, ғорур атлап алға барырға!»\n14.03.2014 Айгөл МОЗАФАРОВА: «Бер нәмәгә бирешмәйсә, ғорур атлап алға барырға!»\nЙөрәгемде бер кескенә\nСерле тойғо биләне.\nТора-бара был теләгем\nҘур маҡсатҡа әүерелде.\nБиләп алды күңелемде.\nБыл бәйгелә ҡатнашырға\n"Сәләм!" – тиеп\nМин бөтә ғаләм менән.\nҮҙем тураһында һеҙгә\nҠыҫҡаса бәйән итәм.\nГүзәл Йылайыр ҡыҙы мин,\nҒорур атлап, шат\nГел алға табан барам.\nМин Айгөл Салауат ҡыҙы Мозафарова булам. 1996 йылдың 21 авгусында йәмле Йылайыр районының Йомағужа ауылында донъяға ауаз һалғанмын. Ғаиләбеҙҙә иң бәләкәсе булғанға күрә атай-әсәйемдең ҡосағында иркәләнеп, һөйөлөп кенә үҫтем.\nӘле Йомағужа мәктәбенең 11-се класында белем алам. Алла бирһә, имтихандарымды яҡшы ғына тапшырып, киләсәк юлымды туризм менән бәйләргә уйлайым. Үҙебеҙҙең Рәсәйҙә, Башҡортостанда был тармаҡ бик үк үҫешеп етмәгәнгә күрә ошо өлкәне үҫтерергә көсөмдө һалыр инем.\nБуш ваҡытымда һыбай йөрөргә яратам, шулай уҡ волейбол түңәрәгендә шөғөлләнәм. Бейергә, йырларға бик тә әүәҫмен. Район кимәлендә үткәрелгән төрлө сараларҙа ҡатнашып торам. Былтырғы "Яҙғы тамсылар" конкурсында – 3-сө, шулай уҡ "Йәшлек-шоу"ҙа бейеү буйынса 2-се урынға лайыҡ булдым.\nШиғырҙар яҙам. Улар гәзит биттәрендә лә баҫылып сыҡты.\nТормош девизым: "Бер нәмәгә бирешмәйсә, ғорур атлап алға барырға!"